title: Hannele Rantala

text:
Rantala on pitänyt lukuisia näyttelyjä Suomen lisäksi muun muassa Brysselissä, Québecissä, Ateenassa ja New Yorkissaja hänen teoksiaan on muun muassa Suomen valokuvataiteen museon kokoelmissa.
Rantalan retrospektiivinen näyttely "Ihanien aikojen loppu" oli esillä Suomen valokuvataiteen museossa elokuuhun 2015.


title: Victor Espinoza

text: Victor Espinoza (s. 23. toukokuuta 1972 Tulancingo) on meksikolainen jockey. Hän on voittanut kolmivuotiaille hevosille tarkoitetun laukkakilpailun Kentucky Derbyn kolmeen kertaan.


title: Dragsvik (Norja)

text: Dragsvik on Norjassa, Sognin ja Fjordanen läänissä Balestrandin kunnassa sijaitseva paikka. Sieltä on Fjord 1:n tarjoamia lauttayhteyksiä Hellaan (Riksvei 55) ja Vangsnesiin (Riksvei 13). Dragsvikiä ympäröi Sognevuono.


title: Kristiina Vuori

text: Kristiina Vuori (s. 1967) on suomalainen kirjailija. Kristiina Vuori on hänen taiteilijanimensä. Hän on keskittynyt kirjoittamaan historiallisia romaaneja.


title: Dhadingin piirikunta

text: Dhadingin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä, pääkaupunki Kathmandusta luoteeseen.


title: Dhadingin piirikunta

text: Piirikunta rajautuu pohjoisessa idässä Rasuwan, Nuwakotin ja Kathmandun piirikuntiin, etelässä Makwanpurin ja Chitawanin sekä idässä Gorkhan piirikuntaan. Pohjoisessa piirikunnalla on kaistale yhteistä rajaa Kiinan Tiibetin autonomisen alueen kanssa.


title: Dhadingin piirikunta

text: Dhadingissa asui vuonna 2011 yhteensä 73 851 perhekuntaa, joihin kuului yhteensä 336 067 henkeä. Piirikunnan pinta-ala on 1 926 neliökilometriä ja asukastiheys 175 as./km. Hallinnollinen keskus oli tuolloin Dhadingbesiin kylätaajama Nilkanthan kyläkehityskomitean (VDC) alueella. Vuonna 2014 piirikuntaan perustettiin Nilkanthan kaupunki (Nilkanthan VDC:ssä 20 182 as., 2011).


title: Dhadingin piirikunta

text: Dhadingin piirikunta oli yksi pahoin kärsineitä seutuja 25. huhtikuuta 2015 sattuneessa maanjäristyksessä. Piirikunnan rakennuksista yli 80 prosenttia raportoitiin tuhoutuneiksi.


title: Dhadingin piirikunta

text: Luonnonmaantieteellisesti piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 0,0 % (hiukan) sisällytetään alempaan trooppiseen, 39,7 % ylempään trooppiseen, 35,1 % subtrooppiseen, 10,8 % lauhkeaan, 7,7 % subalpiiniseen ja 3,2 % alpiiniseen kasvillisuusvyöhykkeeseen sekä 2,5 % ylempään vuoristovyöhykkeeseen (nival zone) ja 0,9 % vesistöihin kuuluvaksi. Shivapuri Nagarjunin kansallispuisto sijaitsee piirikunnan alueella.


title: Hella (Leikanger)

text: Hella on Norjassa, Sognin ja Fjordanen läänissä Leikangerin kunnassa sijaitseva paikka. Sieltä on Fjord 1:n tarjoamia lauttayhteyksiä Dragsvikiin (Riksvei 55) ja Vangsnesiin (Riksvei 13). Hellaa ympäröi Sognevuono.


title: Sabako

text: Sabako (myös "Shabaka") oli Egyptin Nubialaisdynastian aikainen hallitsija 700-luvulla eaa. Hän kuului hallitsijasukuun, joka saapui Egyptiin Nubiasta eli Kushilaisvaltiosta. Sabakoa pidetään nubialaisdynastian perustajana, vaikka jo hänen edeltäjänsä Piye alisti Egyptin vuonna 725 eaa. alkaneessa hyökkäyksessä. Sabakon seuraaja oli Shebitku.


title: Bhaktapurin piirikunta

text: Bhaktapurin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä ja on pääkaupunki Kathmandun itäpuolella.


title: Bhaktapurin piirikunta

text: Piirikunta rajautuu pohjoisessa Kathmandun, idässä ja etelässä Kavrepalanchokin ja lounaassa Lalitpurin piirikuntaan.


title: Bhaktapurin piirikunta

text: Bhaktapurin piirikunnassa oli vuonna 2011 yhteensä 68 636 perhekuntaa, joihin kuului yhteensä 304 651 henkeä. Piirikunnan pinta-ala on 119 neliökilometriä ja asukastiheys 2 560 as./km. Hallinnollinen keskus on Bhaktapurin kaupunki (81 748 as., 2011). Muita kaupunkeja ovat Madhyapur Thimi (83 036 as., 2011) sekä vuonna 2014 perustetut Anantalingeswor, Changunarayan, Mahamanjushri-Nagarkot ja Suryabinayak.


title: Bhaktapurin piirikunta

text: Ekologis-hallinnollisesti tämä Kathmandun laaksossa sijaitseva piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 99,4 % sisällytetään subtrooppiseen ja 0,6 % lauhkeaan kasvillisuusvyöhykkeeseen kuuluvaksi.


title: Bhaktapurin piirikunta

text: Bhaktapurin piirikunta kärsi merkittäviä tuhoja 25. huhtikuuta 2015 sattuneessa maanjäristyksessä.


title: Kathmandun piirikunta

text: Kathmandun piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä ja sisältää pääkaupunki Kathmandun ja kymmenkunta lähikaupunkia.


title: Kathmandun piirikunta

text: Piirikunta rajautuu koillisessa Sindhupalchokin, idässä Kavrepalanchokin, etelässä Bhaktapurin ja Lalitpurin, lännessä Makwanpurin ja Dhadingin sekä pohjoisessa Nuwakotin piirikuntaan.


title: Kathmandun piirikunta

text: Kathmandun piirikunnassa asui vuonna 2011 yhteensä 436 344 perhekuntaa, joihin kuului yhteensä 1 744 240 henkeä. Piirikunnan pinta-ala on 395 neliökilometriä ja väestötiheys 4 416 as./km. Hallinnollinen keskus on Kathmandun kaupunki (975 453 as., 2011). Muita piirikunnan kaupunkeja ovat Kirtipur (65 602 as.) ja vuonna 2014 perustetut Budhanilkantha, Chandragiri, Dakshinkali, Gokarneswor, Kageswori-Manohara, Nagarjun, Shankarapur, Tarakeswor ja Tokha. Vuonna 2014 perustettujen kaupunkien seurauksena koko piirikunnan alue muodostuu kaupungeista.


title: Kathmandun piirikunta

text: Luonnonmaantieteellisesti piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 88,2 % sisällytetään subtrooppiseen ja 11,8 % lauhkeaan kasvillisuusvyöhykkeeseen kuuluvaksi.


title: Kathmandun piirikunta

text: Kathmandun piirikunta kärsi suuria tuhoja 25. huhtikuuta 2015 sattuneessa maanjäristyksessä ja sen jälkijäristyksissä.


title: Alexander Tettey

text: Alexander Banor Tettey (s. 4. huhtikuuta 1986 Accra, Ghana) on ghanalaissyntyinen norjalainen jalkapalloilija, pelipaikaltaan puolustava keskikenttäpelaaja. Hän edustaa Englannin mestaruussarjassa pelaavaa Norwich Cityä, johon siirtyi kesällä 2012.


title: Alexander Tettey

text: Ghanan pääkaupungissa Accrassa syntynyt ja kasvanut Tettey muutti 13-vuotiaana Bodøn kaupunkiin Norjaan. Hänellä ei ole enää synnyinmaansa kansalaisuutta, sillä Norja ei salli kaksoiskansalaisuutta.


title: Alexander Tettey

text: Tettey teki läpimurtonsa kansainväliselle tasolle Rosenborgin joukkueessa, josta siirtyi kesällä 2009 Ranskan pääsarjan Ligue 1:n Rennesiin.


title: Alexander Tettey

text: Ranskassa Tettey pelasi kolmen kauden ajan, kunnes siirtyi elokuussa 2012 tuolloin Englannin Valioliigassa pelanneeseen Norwich Cityyn.


title: Alexander Tettey

text: Norjan A-maajoukkueessa Tettey debytoi elokuussa 2007 Argentiinaa vastaan. Ensimmäisen maaottelumaalinsa hän teki maaliskuussa 2015 Kroatiaa vastaan.


title: Mats Møller Dæhli

text: Mats Møller Dæhli (s. 2. maaliskuuta 1995 Oslo) on norjalainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa SC Freiburgia, johon siirtyi tammikuussa 2015 Englannin mestaruussarjan Cardiff Citystä.


title: Mats Møller Dæhli

text: Dæhli kuului vuosina 2011–2013 maineikkaan Manchester Unitedin akatemiaan. Hän voitti ensimmäisellä United-kaudellaan seuran vuoden parhaan akatemiapelaajan palkinnon. Kesällä 2013 Dæhli palasi edustusjoukkuepelien perässä takaisin kotimaahansa Moldeen.


title: Mats Møller Dæhli

text: Tammikuussa 2014 Dæhli siirtyi Molden entisen managerin Ole Gunnar Solskjærin perässä Englannin Valioliigan Cardiff Cityyn. Hän debytoi joukkueessa 25. tammikuuta FA Cupin ottelussa Bolton Wanderersia vastaan.


title: Mats Møller Dæhli

text: Ensimmäisen Valioliigamaalinsa Dæhli teki 29. maaliskuuta 2014 West Bromwich Albionia vastaan pelatun ottelun lisäajalla. Dæhlin maali tasoitti ottelun 3-3 -tilanteeseen. Lopulta Cardiffin pistesaldo ei kuitenkaan riittänyt sarjassa säilymiseen, ja joukkue putosi sarjatasoa alemmas mestaruussarjaan.


title: Mats Møller Dæhli

text: Tammikuun 2015 siirtoikkunan avautuessa Dæhli siirtyi Bundesliigassa pelaavaan SC Freiburgiin.


title: Mats Møller Dæhli

text: Norjan A-maajoukkueessa Dæhli debytoi 18-vuotiaana marraskuussa 2013. Ensimmäisen maaottelumaalinsa hän teki lokakuussa 2014 Maltaa vastaan.


title: Mats Møller Dæhli

text: Dæhlin äiti Mette Møller on Dagbladetin kuvaaja, ja isä Truls Dæhli kilpailevan Verdens Gangin urheilutoimittaja.


title: Tarik Elyounoussi

text: Tarik Elyounoussi (s. 23. helmikuuta 1988 Al Hoceima, Marokko) on marokkolaissyntyinen norjalainen jalkapalloilija, pelipaikaltaan yleensä vasen laituri tai hyökkääjä. Hän on pelannut kotimaansa lisäksi muun muassa Alankomaissa ja Saksassa.


title: Tarik Elyounoussi

text: Al Hoceiman kaupungissa Marokossa syntynyt ja kasvanut Elyounoussi muutti 12-vuotiaana perheensä kanssa Norjaan. Hänellä ei ole enää synnyinmaansa kansalaisuutta, sillä Norja ei salli kaksoiskansalaisuutta. Elyounoussin serkku Mohamed Elyounoussi on myös norjalainen maajoukkuetason jalkapalloilija.


title: Tarik Elyounoussi

text: Elyounoussi siirtyi kesällä 2008 Tippeligaenin Fredrikstadista Eredivisiessä pelaavaan Heerenveeniin. Tammikuussa 2011 Elyounoussi palasi takaisin Fredrikstadiin, josta siirtyi elokuussa 2012 toiseen norjalaisseuraan Rosenborgiin.


title: Tarik Elyounoussi

text: Toisella yrityksellään ulkomailla Elyounoussin suunnaksi valikoitui Bundesliigan TSG 1899 Hoffenheim, minne hän siirtyi heinäkuussa 2013.


title: Tarik Elyounoussi

text: Norjan A-maajoukkueessa Elyounoussi debytoi toukokuussa 2008 Uruguayta vastaan ja teki ensimmäisen maaottelumaalinsa oltuaan kentällä vain neljä minuuttia.. Heinäkuuhun 2018 mennessä hän on pelannut 48 maaottelua ja tehnyt niissä yhdeksän maalia.


title: Christian Landu Landu

text: Christian Tamba Landu Landu (s. 25. tammikuuta 1992 Stavanger) on norjalainen jalkapalloilija, pelipaikaltaan puolustava keskikenttäpelaaja. Hän on edustanut tammikuusta 2015 lähtien Tippeligaenissa pelaavaa Tromsø IL:ää.


title: Christian Landu Landu

text: Landu Landun vanhemmat ovat kotoisin Kongon demokraattisesta tasavallasta.


title: Christian Landu Landu

text: Landu Landu on edustanut Norjaa kaikissa ikäkausimaajoukkueissa U15-ikäluokasta lähtien.


title: Hassan El Fakiri

text: Hassan El Fakiri (s. 18. huhtikuuta 1977 Temsamane, Marokko) on marokkolaissyntyinen norjalainen entinen jalkapalloilija ja sittemmin jalkapallovalmentaja.


title: Hassan El Fakiri

text: Vuonna 2014 päättyneen pelaajauransa jälkeen El Fakiri on toiminut Norjan 3. divisioonan Os TF:n päävalmentajana


title: Hassan El Fakiri

text: El Fakiri siirtyi heinäkuun 2000 siirtoikkunassa Tippeligaenin Brannista Ligue 1:n AS Monacoon. Kauppa oli solmittu ennen kuin aiemmin tammikuussa Lynistä Branniin siirtynyt keskikenttäpelaaja oli ehtinyt pelata uudessa seurassaan yhtään sarjaottelua.


title: Hassan El Fakiri

text: Monacossa viettämänsä viiden vuoden aikana El Fakiri ei onnistunut valtaamaan vakituista paikkaa avauskokoonpanosta. Vuonna 2004 hän oli vaihtopelaajana mukana tappioon päättyneessä Mestarien liigan finaalissa FC Portoa vastaan. Monacon aikoina El Fakirin pelipaikka muuttui laitapuolustajaksi.


title: Hassan El Fakiri

text: Monacon jälkeen El Fakiri pelasi kaudet 2005–2007 Bundesliiga-seura Borussia Mönchengladbachissa, jonka jälkeen hän palasi takaisin kotimaahansa. El Fakiri lopetti uransa vuonna 2014.


title: Hassan El Fakiri

text: Norjan A-maajoukkueessa El Fakiri pelasi urallaan kahdeksan ottelua.


title: Lalitpurin piirikunta

text: Lalitpurin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä.


title: Lalitpurin piirikunta

text: Piirikunta rajautuu pohjoisessa Kathmandun ja Bhaktapurin, idässä Kavrepalanchokin, etelässä ja lännessä Makwanpurin piirikuntaan.


title: Lalitpurin piirikunta

text: Lalitpurin piirikunnassa asui vuonna 2011 yhteensä 109 797 perhekuntaa, joihin kuului 468 132 ihmistä. Piirikunnan pinta-ala on 385 neliökilometriä ja väestötiheys 1 216 as./km. Hallinnollinen keskus on Lalitpur (Patan, 220 802 as., 2011). Muita piirikunnan kaupunkeja ovat vuonna 2014 perustetut Godawari, Karyabinayak ja Mahalaxmi.


title: Lalitpurin piirikunta

text: Ekologis-hallinnollisesti tämä Kathmandun laaksossa sijaitseva piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 9,9 % sisällytetään ylempään trooppiseen, 79,3 % subtrooppiseen ja 10,8 % lauhkeaan kasvillisuusvyöhykkeeseen kuuluvaksi.


title: Lalitpurin piirikunta

text: Lalitpurin piirikunta kärsi suuria tuhoja 25. huhtikuuta 2015 sattuneessa maanjäristyksessä.


title: Kavrepalanchokin piirikunta

text: Kavrepalanchokin piirikunta (, myös lyhyttä muotoa Kavre käytetään runsaasti) on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä.


title: Kavrepalanchokin piirikunta

text: Piirikunta rajautuu pohjoisessa Sindhupalchokin, idässä Dolakhan ja Ramechhapin, etelässä Sindhulin, lännessä Lalitpurin ja luoteessa Bhaktapurin ja Kathmandun piirikuntaan.


title: Kavrepalanchokin piirikunta

text: Kavrepalanchokin piirikunnassa asui vuonna 2011 yhteensä 80 720 perhekuntaa, joihin kuului yhteensä 381 937 ihmistä. Piirikunnan pinta-ala on 1 396 neliökilometriä ja väestötiheys 274 as./km. Piirikunnan kaupunkeja ovat Banepa (24 764 as., 2011), Dhulikhel (14 283 as., 2011), Panauti (27 358 as., 2011) ja vuonna 2014 perustettu Kashikhanda.


title: Kavrepalanchokin piirikunta

text: Luonnonmaantieteellisesti piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 0,1 % sisällytetään alempaan trooppiseen, 23,6 % ylempään trooppiseen, 65,3 % subtrooppiseen ja 9,6 % lauhkeaan kasvillisuusvyöhykkeeseen sekä 1,3 % vesistöihin kuuluvaksi.


title: Kavrepalanchokin piirikunta

text: Kavrepalanchokin piirikunta kärsi suuria tuhoja 25. huhtikuuta 2015 sattuneessa maanjäristyksessä ja sen jälkijäristyksissä.


title: Kavrepalanchokin piirikunta

text: Pääkaupunki Kathmandusta Kiinan Tiibetin rajalle johtava Aranikon valtatie (H3), joka on Nepalin tärkein maantieyhteys Kiinaan, kulkee piirikuntakeskus Dhulikhelin kautta.


title: Gorkhan piirikunta

text: Gorkhan piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Gandakin vyöhykkeellä.


title: Gorkhan piirikunta

text:
Pohjoisessa piirikunta rajautuu Kiinan Tiibetin autonomiseen alueeseen. Idässä naapurina on
Dhadingin ja etelässä Chitawanin piirikunta. Lounaassa Gorkhan piirikunta rajautuu Tanahun, lännessä Lamjungin ja Manangin piirikuntaan.


title: Gorkhan piirikunta

text: Gorkhan piirikunnassa asui vuonna 2011 yhteensä 271 061 henkeä. Piirikunnan pinta-ala on 3 610 neliökilometriä ja väestötiheys 75 as./km. Hallinnollinen keskus on Gorkhan kaupunki (32 473 as., 2011). Gorkhan kaupungin ohella piirikunta jaettu kyläkehityskomiteoiden alueisiin (VDC), joita vuoden 2011 väestönlaskennan aikaan oli kaikkiaan 66 kappaletta.


title: Gorkhan piirikunta

text: Piirikunta on maaston korkeuseroiltaan erittäin monimuotoinen ja kulkuyhteyksiltään haastava; läheskään kaikkiin kyliin ei ole tietä tai edes hyvää kärrypolkua. Piirikunnassa sijaitsee esimerkiksi maailman kahdeksanneksi korkein vuori (Manaslu, 8163 m) ja maailmanperintölistalle 1996 hyväksytty Gorkhan keskiaikainen linnoitus, joka toimi aiemmin myös kuninkaanlinnana. Nähtävyyksiin kuuluu myös Durga-jumalattarelle omistettu Manakamanan temppeli, jonne on gondolihissiyhteys.


title: Gorkhan piirikunta

text: Luonnonmaantieteellisesti piirikunta ryhmitellään osaksi Nepalin Läntistä kumpuvyöhykkettä. Tarkemmasta jaottelusta piirikunnan suuri monimuotoisuus käy paremmin ilmi, sillä alueesta 0,1 % voidaan lukea alempaan trooppiseen, 19,8 % ylempään trooppiseen, 14,6 % subtrooppiseen, 13,3 % lauhkeaan, 14,9 % subalpiiniseen, 10,6 % alpiiniseen ja 14,8 Trans-Himalajan kasvillisuusvyöhykkeeseen sekä 11,5 % ylempään vuoristovyöhykkeeseen (nival zone) ja 0,2 % vesistöihin kuuluvaksi.


title: Gorkhan piirikunta

text: Nepalin vuoden 2015 maanjäristyksen järistyskeskus sijaitsi Gorkhan piirikunnan pohjoisosissa. Piirikunta kärsi suuria tuhoja tämän seurauksena. Esimerkiksi jopa 90 prosenttia piirikunnan rakennuksista arvioitiin tuhoutuneeksi.


title: Lamjungin piirikunta

text: Lamjungin piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Gandakin vyöhykkeellä.


title: Lamjungin piirikunta

text: Idässä piirikunnan naapurina on Gorkhan, etelässä Tanahun, lännessä Kaskin ja pohjoisessa Manangin piirikunta.


title: Lamjungin piirikunta

text:
Lamjungin piirikunnassa asui vuonna 2011 yhteensä 167 724 ihmistä. Piirikunnan pinta-ala on 1 692 neliökilometriä ja väestötiheys 99 as./km. Hallinnollinen keskus on Besisaharin kaupunki (Besishahar, 26 640 as., 2011).
Hallinnollis-ekologisesti piirikunta ryhmitellään osaksi Nepalin Läntistä kumpuvyöhykkettä. Tarkemmasta jaottelussa piirikunnasta 18,5 % voidaan luokitella ylempään trooppiseen, 34,0 % subtrooppiseen, 20,3 % lauhkeaan,  % 14,1subalpiiniseen, 8,0 % alpiiniseen ja 1,3 % Trans-Himalajan kasvillisuusvyöhykkeeseen sekä 3,6 % ylempään vuoristovyöhykkeeseen (nival zone) kuuluvaksi.


title: Lamjungin piirikunta

text: Nepalin vuoden 2015 maanjäristyksen järistyskeskus sijaitsi lähellä Lamjungin piirikuntaa. Piirikunta kärsi suuria tuhoja tämän seurauksena.


title: Chautara

text: Chautara () on pikkukaupunki Nepalin Bagmatin vyöhykkeellä, linnuntietä noin 40 kilometriä Kathmandusta itäkoilliseen. Kaupunki on runsaan 287 798 asukkaan (2011) Sindhupalchokin piirikunnan hallinnollinen keskus.


title: Chautara

text: Vuonna 2014 Chautaran sai kaupungin aseman. Tässä yhteydessä aiempaa 5 952 asukkaan (2011) Chautaran kylä(kehitys)komitean (VDC) aluetta laajennettiin alueliitoksin, jolloin hallinnollisesti muodostetun kaupungin väkilukukin kasvoi.


title: Chautara

text:
Vuoden 2015 toukokuussa kaupunki nousi yhdeksi Nepalin maanjäristyksen pelastustöiden ja hätäavun keskeiseksi solmupisteeksi. Sindhupalchokin piirikunnan rakennuksista jopa 90 prosenttia oli raportoitu tuhoutuneiksi. Järistyksen jäljiltä oli raportoitu ainakin 3 360 ihmishengen menetys piirikunnassa, mikä oli suurin uhriluku missään Nepalin piirikunnista (4.5.2015 mennessä).
Kahden pääjäristyksen jälkeisen voimakkaimman jälkijäristyksen (M6,7/ 26.4.2015 ja M7,3/ 12.5.2015) järistyskeskukset (episentrumi) osuivat Sindhupalchokin piirikunnan alueelle.


title: Dhulikhel

text: Dhulikhel () on pikkukaupunki Nepalin Bagmatin vyöhykkeellä, linnuntietä noin 25 kilometriä Kathmandusta itäkaakkoon. Kaupunki on 381 937 asukkaan (2011) Kavrepalanchokin piirikunnan hallinnollinen keskus. Vuonna 2011 kaupungin asukasluku oli 14 283.


title: Dhulikhel

text: Kathmandusta Kiinan Tiibetin rajalle johtava Aranikon valtatie (H3), Nepalin tärkein maantieyhteys Kiinaan, kulkee Dhulikhelin kautta.


title: Damak (Nepal)

text: Damak () on Nepalin Itäisen kehitysalueen Mechin vyöhykkeen ja sen Jhapan piirikunnan asukasluvultaan suurin kaupunki. Vuonna 2011 Damakin väkiluku oli 75 102.


title: Damak (Nepal)

text: Kaupunki sijaitsee Nepalin eteläisellä alankoalueella, hieman Ala-Himalajan rinteiden eteläpuolella. Damakin asema muutettiin kylä(kehitys)komiteasta (VDC) kaupungiksi vuonna 1990.


title: Ilam

text: Ilam () on Nepalin Itäisen kehitysalueen Mechin vyöhykkeen ja sen Ilamin piirikunnan hallintokeskuksena toimiva kaupunki. Vuonna 2011 Ilamin väkiluku oli 19 427.


title: Ilam

text: Kaupunki sijaitsee Ala-Himalajan vuoristossa. Ilamin seutu on keskeisintä nepalilaisen teen tuotantoaluetta.


title: Rajbiraj

text: Rajbiraj () on Nepalin Itäisen kehitysalueen Sagarmathan vyöhykkeen ja sen Saptarin piirikunnan keskus. Vuonna 2011 Rajbirajin kaupungin väkiluku oli 37 738. Kaupunki sijaitsee Sagarmathan eteläosan alankoalueella, 16 kilometrin etäisyydellä Intian rajasta.


title: Nilkantha

text: Nilkantha () on kaupunki Nepalin Bagmatin vyöhykkeellä, linnuntietä noin 48 kilometriä Kathmandusta länsiluoteeseen. Kaupunki on perustettu 2014, ja se on 336 067 asukkaan (2011) Dhadingin piirikunnan hallinnollinen keskus. Kaupungin pohjana toimineen Nilkanthan kylä(kehitys)komitean (VDC) alueen väkiluku oli 20 182 (2011). Vuonna 2014 siihen yhdistettiin kolme muuta kyläkomiteaa (VDC): Sunaulabazar, Murali Bhanjyang ja Sangkosh. Uuden kaupungin laskennalliseksi asukasluvuksi tuli 39 578 (2011). Maantieteellisesti laajan ja vuoristoisen Nilkanthan keskuksena toimii Dhadingbesin taajama, joka oli aiemmin Dhadingin piirikunnan keskuskylä.


title: Baglung

text: Baglung () on Nepalin Läntisen kehitysalueen 542 296 asukkaan Dhawalagirin vyöhykkeen keskuskaupunki. Baglung sijaitsee linnuntietä noin 37 kilometriä Pokharasta länteen. Pääkaupunki Kathmandu on maanteitse 275 kilometriä itään. Kaupunki sijaitsee Gangesin sivujoki Kali Gandakin yläjuoksun äärellä. Joki virtaa kanjonissa aivan kaupungin itäpuolella.


title: Baglung

text: Vuonna 2011 kaupungissa oli 7 848 perhekuntaa, joihin kuului yhteensä 29 360 asukasta. Baglung toimii myös 268 613 asukkaan Baglungin piirikunnan hallintokeskuksena.


title: Baglung

text: Väestö on etniseltä koostumukseltaan monipuolista. Enemmistö väestöstä harjoittaa hindulaisuutta; muita kaupungissa harjoitettuja uskontoja ovat buddhalaisuus ja islam. Seudulla on runsaasti lääkekasveja. Siellä viljellään riisiä, maissia, hirssiä, vehnää ja perunaa. Paikkakunnalla on useita liuskekivikaivoksia; kiveä käytetään muun muassa kattomateriaalina. Aiemmin siellä toimi myös kuparikaivoksia.


title: Baglung

text: Vuoden 2010 (paikallinen vuosiluku 2067) tilaston mukaan enemmistö (58 %) kotitalouksista käyttää puuta ruuanlaiton energialähteenä; kaasua käyttää 39 %. Sähkövalaistus on 93 prosentilla kotitalouksista, valaistus pohjautuu biokaasuun seitsemällä prosentilla asukkaista. Vesijohtovesi on käytössä 91 prosentilla kaupungin asukkaista, kaivovesi kuudella prosentilla ja runsas kolme prosenttia hankkii vetensä muuten.


title: Triyuga

text: Triyuga (, tai "Gaighat") on Nepalin Itäisen kehitysalueen Sagarmathan vyöhykkeen suurin kaupunki. Se on myös Sagarmathan runsaan 317 000 asukkaan Udayapurin piirikunnan hallintopaikka. Vuonna 2011 kaupungin väkiluku oli 70 000.


title: Tulsipur

text: Tulsipur () on Nepalin Keskilännen kehitysalueen 1,29 miljoonan asukkaan Raptin vyöhykkeen keskuskaupunki. Vuonna 2011 Tulsipurin kaupungin väkiluku oli 51 537. Kaupunki kuuluu Dang Deukhurin piirikunnan (Dang) alueeseen.


title: Kemal Jumblat

text: Kemal Jumblat oli 1900-luvun loppupuolella Libanonin vahva vaikuttaja ja druusipoliitikko, jolla oli perinnöllinen asema druusien johtajana. Hän oli maan sisäministerinä vuosina 1969–1970. Syyrian hyökkäys Libanoniin vuonna 1976 oli suuressa määrin Jumblatin-vastainen operaatio, sillä Syyria ei halunnut druusien aseman vahvistuvan. Tämä johti Libanonin sisällissotaan.


title: Kemal Jumblat

text: Jublat perusti Libanonin edistyksellisen sosialistipuolueen 1949 ja kasvatti vaikutusvaltaansa erityisesti yhteistyöllä palestiinalaisten kanssa. Sen sijaan hänellä oli huonot välit Libanonin naapurimaan Syyrian kanssa. Jumblat murhattiin vuonna 1977. Hänen pojastaan Walid Jumblatista tuli druusien uusi perinnöllinen johtaja.


title: Jan P. Syse

text: Jan Peder Syse (25. marraskuuta 1930 – 17. syyskuuta 1997) oli norjalainen juristi ja poliitikko. Hän toimi Konservatiivipuolueen kansanedustajana 25 vuoden ajan. Hän oli Norjan pääministeri 1989-1990, ja sitä ennen teollisuusministeri 1983-1985.


title: Jan P. Syse

text: Syse kasvoi Nøtterøyssä lähellä Tønsbergiä. Hän opiskeli oikeustiedettä Oslon yliopistossa ja valmistui vuonna 1957 ja työskenteli aulksi huolintayhtiössä. Hän oli mukana jo opiskelijapolitiikassa, ja pääsi kauppa- ja teolisussministeri Kåre Willochin yksityissihteeriksi. Kun Willochista tuli pääministeri, Sysellä oli tärkeä asema konservatiivien eduskuntaryhmässä, kunnes hän nousi teollisuusministeriksi vuosiksi 1983-1985. Vuoden 1985 vaalien jälkeen konservatiivipuolue oli oppositiossa ja Syse palasi parlamenttiin.


title: Jan P. Syse

text: Syse johti kolmen puolueen koalitiohallitusta, joka kaatui, EEA-sopimukseen liittyvien erimielisyyksien takia kun keskustapuolue lähti hallituksesta,


title: Patachou

text: Henriette Ragon eli Patachou (10. kesäkuuta 1918 Pariisi, Ranska – 30. huhtikuuta 2015 Neuilly-sur-Seine, Ranska) oli ranskalainen laulaja ja ravintoloitsija. Hän oli näkyvimmillään Pariisin 1950-luvun viihde-elämässä. Hän perusti 1948 Pariisiin Montmartrelle musiikkiravintolan, jossa esiintyivät muun muassa silloin vielä tuntemattomat Jacques Brel ja Charles Aznavour. Patachou näytteli myös monissa elokuvissa, kuten Jean Renoirin "Ranskalaisessa can-canissa" (1954) ja Sacha Guitryn "Napoleonissa" (1955).


title: Floodplain

text: Floodplain on yhdysvaltalaisen jousikvartetti Kronos Quartetin albumi, joka julkaistiin vuonna 2009 levymerkillä Nonesuch Records.


title: HMS Vargen (Vgn)

text: HMS Vargen (tunnus Vg ja Vgn) oli Ruotsin laivaston Draken-luokan sukellusvene.


title: HMS Vargen (Vgn)

text: Alus tilattiin Malmöstä Kockums Mekaniska Verkstads AB:lta ja sen köli laskettiin vuonna 1958 . Alus laskettiin vesille 20. toukokuuta 1960 ja se liitettiin laivastoon 15. marraskuuta 1961.


title: HMS Vargen (Vgn)

text: Alus poistettiin palveluksesta 1. marraskuuta 1989 ja se romutettiin vuonna 1993 Gävlessä.


title: HMS Nordkaparen (Nor)


title: HMS Nordkaparen (Nor)

text: Alus tilattiin Malmöstä Kockums Mekaniska Verkstads AB:lta ja sen köli laskettiin vuonna 1959. Alus laskettiin vesille 8. maaliskuuta 1961 ja se liitettiin laivastoon 4. huhtikuuta 1962.


title: HMS Nordkaparen (Nor)

text: Alus poistettiin palveluksesta vuonna 1983 ja alusluettelosta 30. kesäkuuta 1988. Alus kunnostettiin, ja se asetettiin vuonna 1993 näytteille Göteborgin merikeskuksessa ().


title: Christina Hellström

text: Christina Hellström eläkkeellä oleva ruotsalainen psykologi joka teki ensialbuminsa 2013. "Ett hål i verkligheten" sisältää hänen omia laulujaan. Vuonna 2015 ilmestyi single "San Francisco". Tuleva albumi on nimeltään "En liten bit till". Hellström tekee tekstit itse, sävellykset hän tekee yhdessä Björn Olssonin kanssa.


title: Christina Hellström

text: Hellströmin poika on muusikko Håkan Hellström, joka on tukenut äitiään uuden uran aloittamisessa.


title: HMS Springaren (Spr)

text: HMS Springaren (tunnus Sp ja Spr) oli Ruotsin laivaston Draken-luokan sukellusvene.


title: HMS Springaren (Spr)

text: Alus tilattiin Malmöstä Kockums Mekaniska Verkstads AB:lta ja sen köli laskettiin vuonna 1960. Alus laskettiin vesille 31. elokuuta 1961 ja se liitettiin laivastoon 7. marraskuuta 1962.


title: HMS Springaren (Spr)

text: Alus poistettiin palveluksesta 1. lokakuuta 1987. Alus oli maalilaivana Hårsfjärdenissä ennen kuin se romutettiin vuonna 1999 Muskön laivastontelakalla.


title: HMS Delfinen (Del)

text: HMS Delfinen (tunnus De ja Del) oli Ruotsin laivaston Draken-luokan sukellusvene.


title: HMS Delfinen (Del)

text: Alus tilattiin Karlskronan laivastontelakalta ja sen köli laskettiin vuonna 1958. Alus laskettiin vesille 7. maaliskuuta 1961 ja se liitettiin laivastoon 7. kesäkuuta 1962.


title: HMS Delfinen (Del)


title: Kulttuuriympäristökasvatus

text: Kulttuuriympäristökasvatus on kasvatuksen osa-alue, jonka avulla edistetään ympäristön kulttuuristen merkitysten tunnistamista, arvioimista ja arvostamista. Se tukee ympäristösuhteen ja kulttuuri-identiteetin muodostumista ja kulttuuristen oikeuksien toteutumista.


title: Kulttuuriympäristökasvatus

text: Kulttuuriympäristökasvatuksen tavoitteena on edistää ympäristön kulttuuristen merkitysten tunnistamista, arvioimista ja arvostamista. Se tukee ympäristösuhteen ja kulttuuri-identiteetin muodostumista. Myös kulttuuristen oikeuksien toteuminen on osa kulttuuriympäristökasvatuksen periaatteita . Kulttuuriympäristökasvatus auttaa myös tulkitsemaan rakennuksia kysymällä miksi ja miten ne on rakennettu ja mitä ne voivat menneisyydestä kertoa. Rakennusperinnön ymmärtämisen avulla tuetaan etenkin lapsia ja nuoria vastuulliseen aikuisuuteen ja lisätään kykyä ottaa kantaa ympäristön suunnitteluun.


title: Kulttuuriympäristökasvatus

text: Kulttuuriympäristökasvatus on käsitteenä alisteinen ympäristökasvatukselle. Se liittyy käsitteenä myös kestävän kehityksen kasvatukseen, jonka yksi ulottuvuus on kulttuurisesti kestävä kehitys. Lähikäsitteitä kulttuuriympäristökasvatukselle ovat mm. kotiseutukasvatus, kulttuurisesti kestävä kasvatus sekä kulttuuriperintökasvatus. Arkkitehtuurikasvatus on kulttuuriympärisökasvatuksen osa-alue.


title: Kulttuuriympäristökasvatus

text:
Kulttuuriympäristökasvatusta toteuttavat useat tahot kuten päiväkodit, koulut ja oppilaitokset, museot, kerhot ja vapaat harrastusryhmät sekä erilaiset yhdistykset ja verkostot.
Kulttuuriympäristökavatuksen alalla toimivia järjestäytyneitä tahoja ovat mm. Suomen Kulttuuriperintökasvatuksen seura ry. ja Suomen Ympäristökasvatuksen seura ry.,


title: Rainbow: Music of Central Asia Vol. 8

text: Rainbow: Music of Central Asia Vol. 8 on yhdysvaltalaisen jousikvartetti Kronos Quartetin albumi ja DVD, joka julkaistiin vuonna 2010 levymerkillä Folkways Records. DVD sisältää 24 minuutisen "Rainbow" dokumentin.


title: Ruokepuolinen (Jyväskylä)

text: Ruokepuolinen on järvi Jyväskylän Ruokkeen kylässä. Sen pinta-ala on 28,8 hehtaaria ja suurin syvyys 4,4 metriä. Järven yli kulkee Jyväskylästä Keuruulle vievä valtatie. Järvi on hieman kaarimaisen muotoinen, ja muodostaa kokoonsa nähden suuren niemen. Jyväskylän ja Muuramen rajalla sijaitsee toinen Ruokepuolinen-niminen järvi.


title: Kulttuuriperintökasvatus

text: Kulttuuriperintökasvatus on kasvatuksen osa-alue, jonka avulla edistetään kulttuuriperintöön liittyvää osaamista sekä tuetaan kulttuuri-identiteetin muodostumista ja kulttuuristen oikeuksien toteutumista.


title: Kulttuuriperintökasvatus

text:
Kulttuuriperintökasvatuksen tavoitteena on tukea yksilöllisen kulttuuri-identiteetin tasapainoista kehittymistä. Kaikille halutaan antaa mahdollisuus tuntea itsensä osalliseksi ympäröivästä kulttuurista.
Kulttuuriperintökasvatuksella tuetaan eri tahojen tavoitteellista kasvatustoimintaa ja koulujen opetussuunnitelman perusteiden mukaisten oppimistavoitteiden saavuttamista. Opetussuunnitelman mukaisen opetuksen tavoitteena on esimerkiksi edistää monipuolista kulttuurista osaamista ja kulttuuriperinnön arvostamista sekä tukea oppilaita oman kulttuuri-identiteetin rakentamisessa.


title: Kulttuuriperintökasvatus

text: Kulttuuriperintökasvatus


title: Kulttuuriperintökasvatus

text: Kulttuuriperintökasvatusta toteuttavat mm. museot, päiväkodit, koulut ja oppilaitokset sekä erilaiset yhdistykset. Järjestäytyneitä tahoja alalla ovat esim. Suomen Kulttuuriperintökasvatuksen seura.


title: Uniko

text: Uniko on yhdysvaltalaisen jousikvartetti Kronos Quartetin, Samuli Kosmisen ja Kimmo Pohjosen albumi, joka julkaistiin vuonna 2011 levymerkillä Ondine.


title: Uniko

text: Kaikki sävellykset Pohjonen ja Kosminen.


title: Grey Cube Galleriat

text: Grey Cube Galleriat on paikkasidonnaisen nykytaiteen galleria kolmessa vanhassa karhulinnassa Korkeasaaressa Helsingissä. Grey Cube Galleriat syntyivät vuonna 2014 osana Maaseudun Sivistysliiton alullepanemaa kolmivuotista ympäristösivistyksellistä teemaa Paikan tuntu - paikan identiteetti. 1950-luvusta asti lähes tyhjillään olleet vanhat karhulinnat adoptoitiin nykytaiteen näyttämöiksi paikan adoptio -toimintamallin avulla.


title: Grey Cube Galleriat

text: Grey Cube Gallerioiden kesäkauteen ajoittuva ohjelmisto rakentuu näyttelyistä, esitystaiteeseen keskittyvistä Grey Cube Festivaleista ja kutsutaiteilijoiden pitkäkestoisista residensseistä. Vuonna 2014 Grey Cube Gallerioissa esiteltiin paikkasidonnaista nykytaidetta kolmessa näyttelyjaksossa. Kesällä 2015 gallerioissa tai niiden edustalla esitellään teoksia neljältä taiteilijalta. Vuonna 2014 osana gallerioiden toimintaa järjestettiin kolme Grey Cube Festival -päivää. Vuonna 2015 kahdelle eri päivälle levittäytyvä Grey Cube Festival keskittyy esitys- ja tanssitaiteeseen.


title: Grey Cube Galleriat

text: Grey Cube Galleriat vie taidetta uusiin ympäristöihin ihmisten keskuuteen. Se sijoittaa itsensä valkoisen kuution (white cube) ja mustan laatikon (black box) välimaastoon ammentaen molempien taiteiden perinteestä. Näyttelyohjelmisto sekä Grey Cube Festival ovat saaneet innoitusta karhulinnojen historiasta, eläintarhojen kulttuurihistoriasta ja paikan identiteetistä. Teoksissa tutkitaan toiseutta, elämänmuotojen erilaisia representaatioita ja moninaisia olemassaolon tapoja sekä ihmisen suhdetta ympäristössä tapahtuviin muutoksiin.


title: Sirke

text: Sirke on naisen etunimi. Suomessa se pohjautunee adjektiiviin "sirkeä", joka tarkoittaa pirteää, terhakkaa. Suomessa Sirke on jäänyt harvinaiseksi nimeksi ja sen kantajat ovat syntyneet enimmäkseen 1900-luvun puolenvälin tienoilla. Nimen kantajia on vuoteen 2015 mennessä kolmisensataa.. Nuorten naisten ja tyttöjen nimenä Sirke on Suomessa todella harvinainen. Saksassa Sirke on voittoa tarkoittavan miehennimen Sirk sisarnimi.


Suomen Kulttuuriperintökasvatuksen seura ry. on kulttuuriperintökasvatuksen edistämiseen, kehittämiseen ja tukemiseen erikoistunut avoin kansalaisjärjestö. Se on perustettu vuonna 2006. Seuran toiminta koostuu kasvattajien tukemisesta, aktiivisesta yhteiskunnallisesta vaikuttamisesta sekä tiedottamisesta.


Suomen Kulttuuriperintökasvatuksen seura ry. on valtakunnallinen järjestö. Järjestöön voi liittyä sekä henkilö- tai yhteisöjäseniä. Seura aloitti toimintansa vuonna 2006.


Suomen Kulttuuriperintökasvatuksen seura edistää kulttuuriperintö- ja kulttuuriympäristökasvatusta. Toiminnan tavoitteena on tukea lasten ja nuorten kulttuurista osaamista ja osallisuutta sekä kulttuuristen oikeuksien toteutumista. Seura toteuttaa kehittämisprojekteja, antaa lausuntoja ja on jäsenenä useissa asiantuntijatyöryhmissä.


title: Suomen Kulttuuriperintökasvatuksen seura

text: Kulttuuriperintö määrittyy pitkälti yhteiskunnassa vallitsevien arvojen perusteella. Seura edistää kulttuuriperinnön tuntemuksen yhteiskunnallista merkittävyyttä sekä tukee yksilöiden valmiuksia osallistua kulttuuriperintöön liittyvien arvojen tunnistamiseen ja määrittelyyn. Lisäksi seura on aloitteellinen ja osallistuu yhteiskunnalliseen keskusteluun.


title: Linnoitus (Lappeenranta)

text: Linnoitus on Lappeenrannan kaupunginosa ja tilastoalue. Se sijaitsee kaupungin keskustassa Saimaaseen työntyvällä niemellä. Linnoitus on vuonna 1649 perustetun Lappeenrannan ensimmäinen kaupunginosa ja saanut nimensä siellä sijaitsevan Lappeenrannan linnoituksen mukaan.


title: Linnoitus (Lappeenranta)

text: Varsinaisen linnoituksen ja sen rakennusten ohella kaupunginosan kohteita ovat muun muassa Lappeenrannan satama, Lappeenrannan vanhin puisto Vanhapuisto eli Pusupuisto, Lappeenrannan kesäteatteri ja Lappeenrannan hiekkalinna.


title: Linnoitus (Lappeenranta)

text: Kaupunginosaan kuuluvat myös mantereeseen täyttömaalla yhdistetty Rapasaari sekä kolmesta pienemmästä saaresta muodostettu Pikisaari, jotka ovat kerrostalovaltaisia asuinalueita. Rapasaaressa sijaitsee entinen Rapasaaren rautatieasema, joka kuului Lappeenrannan vanhimpaan rautatiehen Simola–Lappeenranta-rataan.


title: Linnoitus (Lappeenranta)

text: Linnoituksen tilastoalueella on 1 259 asukasta.


title: Karhufestivaali

text: Karhufestivaali on Ilomantsissa järjestettävä vuotuinen tapahtuma, joka koostuu puunveistokilpailuista, ITE-taiteesta ja karhuun liittyvästä kulttuuriohjelmasta. Tapahtuma on samalla Suomen itäisin kulttuurifestivaali. Se järjestetään elokuussa karhunmetsästyksen alkupäivinä. Pääjärjestäjänä on Maaseudun Sivistysliitto alueellisine yhdistyksineen.


title: Karhufestivaali

text: Tapahtuma järjestettiin ensimmäisen kerran vuonna 2014 osana kansainvälistä EU:n osarahoittamaa Puusta pitkään -hanketta. Ensimmäisen festivaalin teemana oli "Karhu mielessä". Tapahtuma koostui karhunveiston maailmanmestaruuskilpailusta, pikaveistokilpailusta ja karhun kulttuuriperintöä esittelevästä ohjelmistosta. MM-kilpailuun osallistui 32 veistäjää seitsemästä eri maasta. Maailmanmestaruuden voitti kuhmolainen Esko Heikura.


title: Karhufestivaali

text: Vuonna 2015 festivaalin teema "Kalevan karhut" liittyi Kalevalan juhlavuoteen. Kalevalaseura kuului järjestäjien joukkoon. 20.–22.8.2015 järjestetty festivaali juhlisti myös Ilomantsin kunnan 140-vuotisjuhlavuotta. Tapahtuman yhteydessä järjestetyn karhunveiston pikasahauskilpailun voitti Timo Nevalainen teoksellaan Kalevalaisen näppäilyä.


title: Karhufestivaali

text: Vuonna 2016 festivaali toteutettiin 19.-20.8. teemalla "Mie ja karhu". Tapahtuman ytimenä on puunveiston suomenmestaruuskilpailu. Kilpailuun liittyy kuvakisa, jossa osallistujat lähettävät karhuaiheisia selfietä eli "karfieita" valitsemillaan sosiaalisen median kanavilla tunnuksin #miejakarhu.


title: Karhufestivaali

text: Vuonna 2017 karhuiltiin 24.-26.8. jolloin teemana oli "Metsän kansaa" ja kilpailu oli luonteeltaan puunveiston maailmanmestaruuskilpailu.


title: Karhufestivaali

text: Karhufestivaali kuuluu osana Maaseudun Sivistysliiton Paikan tuntu -toimintaan, jossa tutkitaan ihmisen suhdetta paikkaan ja paikallisten ympäristöjen merkitystä ihmiselle. Vuotuisten Karhufestivaalien tavoitteena on luoda Ilomantsin kylänraitille puuveistospuisto "Tuhannen karhun maa".


title: Hajen-luokka (1954)

text: Hajen-luokka oli Ruotsin merivoimien kuuden 1950-luvun lopulla valmistetun sukellusveneen muodostama alusluokka.


title: Hajen-luokka (1954)

text: Toisen maailmansodan päättyessä Ruotsin merivoimat totesi muiden maiden tavoin, että maan sukellusveneiden suunnittelu oli Kriegsmarinen sodan lopulla käyttöönottamien uusien sukellusveneiden erityisesti tyyppine XXI ja XXIII myötä jäänyt jälkeen ja vanhanaikaiseksi. Voittoisat liittoutuneet suojelivat mustasukkaisesti haltuunsa saamista sukellusveneistä keräämiään tietoja eikä puolueettomalla Ruotsilla ollut siten pääsyä tutustumaan uusiin innovaatioihin.


title: Hajen-luokka (1954)

text: Onneksi vasta valmistunut Saksan laivaston tyypin XXI sukellusvene "U-3503" (Oberleutnant zur See Deiring) oli sodan lopulla 8. toukokuuta 1945 upotettu Ruotsin aluevesille Göteborgin edustalle (). Laivasto nosti 24. elokuuta 1946 veneen, joka kuljetettiin Karlskronaan tutkittavaksi ennen romuttamista.


title: Hajen-luokka (1954)

text: Alusten suunnittelu alkoi 1940-luvun lopulla, mutta valmistus viivästyi perehdyttäessä Saksan laivaston tyypin XXI aluksesta tehtyihin löytöihin. Alukset olivat pienempiä kuin tyypin XXI alukset, mutta siitä huolimatta ne olivat aikanaan suurimpia Ruotsissa valmistettuja sukellusveneitä.


title: Syötävä Puisto

text: Syötävä Puisto on kaikille avoin, talkoovoimin ylläpidetty hyötykasvipuutarha Mustikkamaalla Helsingissä. Syötävä Puisto perustettiin vuonna 2014 osana Maaseudun Sivistysliiton kolmivuotista teemaa Paikan tuntu käyttämällä paikan adoptio -toimintamallia. Paikan tuntu -hanke päättyy virallisesti vuoden 2016 lopussa, Syötävä Puisto -hankkeen päättymisestä ilmoitettiin lokakuussa 2016.


title: Syötävä Puisto

text: Syötävä Puisto on yhteisöllinen ja ympäristösivistyksellinen kokeilu, jossa kaupunkilaisille tarjotaan tilaisuus viljellä hyötykasveja avomaalla, tutustua ruokasienten viljelykokeiluun ja hoitaa puiston marjapensaita sekä hedelmäpuita ohjatusti sekä omatoimisesti. Syötävän puiston tarkoituksena on tarjota vaihtoehtoja kaupunkilaisten ympäristösuhteen ylläpitoon, kokeilla paikan adoptointia yhteisöllisessä toiminnassa ja kehittää uudenlaista sisältöä tyhjilleen jääneisiin tiloihin. Syötävä Puisto ottaa toiminnallaan osaa kaupunkilaisten ympäristösuhteeseen, kaupunkiviljelyyn, kaupunkisuunnitteluun ja urbaaneihin jokamiehen ja -naisen oikeuksiin liittyviin keskusteluihin.


title: Syötävä Puisto

text: Syötävään Puistoon on istutettu omenapuita, luumupuita, tyrnipensaita, mustia ja punaisia viinimarjapensaita, karviaispensaita ja marja-aronioita. Avomaaviljelyksillä kasvatetaan mm. salaattia, yrttejä, hernettä, kurpitsaa ja lehtikaalia. Puistossa kasvaa lisäksi raparperia. Ruokasienten viljelykokeilussa kasvatetaan koivunkantosientä ja kuusilahokkaa. Puiston satoa saa maistella ja poimia pienimuotoisesti omiin tarpeisiin. Vastavuoroisesti kävijöitä pyydetään kitkemään muutama rikkaruoho tai kastelemaan muutama janoinen kasvi, jotta satoa kasvaa seuraavillekin kävijöille. Syksyisin järjestetään kaikille avoimet sadonkorjuutalkoot ja sadonkorjuujuhlat.


title: Syötävä Puisto

text: Puisto perustettiin keväällä 2014, jolloin alueelle istutettiin monivuotisten hedelmäpuiden ja marjapensaiden taimet talkoovoimin. Avomaaviljelmät ja ruokasieniviljelmät perustettiin koululaisten, kaupunkiviljelijöiden ja eri yhdistysten viljelytyöpajoissa. Peltoalan kääntämisessä avusti Uuras-työhevonen. Eri yhdistykset järjestävät puistossa monenlaisia kaupunkiviljelyyn, permakulttuuriin, villiyrtteihin, hortoiluun ja luontoon liittyviä työpajoja ja kursseja.


title: Syötävä Puisto

text: Syötävä Puisto on perustettu paikkaan, jossa on viljelty hyötykasveja jo 1860-luvusta lähtien. Kauppiailla Wasili Winogradoff ja Ivan Scharin oli alueella kasvihuoneita ja laajoja kasvimaita 1800–1900-lukujen taitteeseen asti. 1940- ja 1950-luvuilla pihapiiriä asutti Wickmanien telakkasukuun kuuluva perhe. 2000-luvulle tultaessa pihapiiri siirtyi Helsingin kaupungin liikuntavirastolta Korkeasaaren hallintaan ja taloon on majoitettu satunnaisia eläintarhan työntekijävieraita. Pihapiiri jäi vähäiselle käytölle.


title: Goliath e la schiava ribelle

text: Goliath e la schiava ribelle (”Goljat ja kapinallinen orja”) on vuonna 1963 valmistunut italialais-ranskalainen seikkailuelokuva. Tyylilajiltaan historia-aiheista peplumia edustavan elokuvan on ohjannut Mario Caiano. Sen sankaria esittää yhdysvaltalainen Gordon Scott.


title: Goliath e la schiava ribelle

text: Lyydian satraappi Marcius tukee Makedonian Aleksanteria taistelussa Dareioksen johtamia persialaisia vastaan. Hänen neuvonantajansa Artafernes kannattaa liittoa Dariuksen kanssa. Goljatiksi kutsuttu Eumenes pelastaa Aleksanterin liittolaisen tyttären Corin rosvoilta ja pari rakastuu toisiinsa. Artafernes myrkyttää Marciuksen ja ryhtyy vainoamaan Coria ja Goljatia. Goljat pakenee vankilasta, järjestää kapinan ja pelastaa Corin. Artafernes saa surmansa ja Goljat ja Cori nousevat valtaistuimelle.


title: Goliath e la schiava ribelle

text: "Goliath e la schiava ribelle" on kuvattu Euroscope-laajakangastekniikalla Eastmancolor-väreissä Incir De Paolisin studiolla Roomassa sekä Tor Caldaran luonnonsuojelualueen maisemissa. Taistelukohtaukset on lainattu muista elokuvista.


title: Goliath e la schiava ribelle

text: Elokuva on vaatimattomasti toteutettu peplum-seikkailu, jota kannattaa lähinnä Gordon Scottin energinen näyttelijäsuoritus. Scott teki samaan aikaan kahta samanalaista elokuvaa, toista aamulla ja toista iltapäivällä. Kehonrakentaja Serge Nubret esiintyy sivuosassa toisessa ja viimeisessä peplum-elokuvassaan.


title: Goliath e la schiava ribelle

text: Vaatimattomuudestaan huolimatta elokuva tuotti Italiassa kohtalaiset 316 miljoonan liiran pääsylipputulot. Ranskassa sen näki yli 600 000 katsojaa.


title: Paikan tuntu

text: Paikan tuntu – paikan identiteetti on osa Maaseudun Sivistysliiton toimintaa. Siinä tutkitaan ihmisen suhdetta paikkaan ja paikallisten ympäristöjen merkitystä ihmiselle. Paikan tuntu sai alkunsa vuonna 2014 osana Maaseudun Sivistysliiton laajempaa ympäristösivistyksellistä toimintaa. Toimintaa järjestetään eri puolilla Suomea, muun muassa Helsingissä, Raumalla, Varkaudessa, Ilomantsissa ja Oulussa. Yhteisiä teemoja ovat luonnon ja ihmisen väliset suhteet, urbaanit jokamiehenoikeudet, hylättyjen paikkojen adoptointi ja kulttuuriympäristökasvatus. Kaikessa toiminnassa paikalliset ihmiset haastetaan osallistumaan ja toimimaan oman kulttuuriympäristönsä puolesta. Erilaiset tapahtumat, näyttelyt, keskustelut ja seminaarit toteutetaan osana rakennettuja ympäristöjä, kaupunkiluontoa, taajamia ja rannikkoseutuja. Toiminnassa on mukana laaja kumppanuusverkosto, muun muassa Suomen Kulttuuriperintökasvatuksen seura, Korkeasaari, Koneen Säätiö, Keskitien Tukisäätiö, Maahenki Oy, museoita, kaupunkeja, kuntia, paikallisia yhdistyksiä, taiteilijoita, muotoilijoita ja ympäristökasvattajia.


title: Amerikan Itsenäisyyspuolue

text: Amerikan Itsenäisyyspuolue (American Independence Party) on vuonna 1967 Kaliforniassa perustettu yhdysvaltalainen poliittinen puolue. Puolue muistetaan ennen kaikkea vuoden 1968 presidentinvaaleista jolloin puolueen ehdokas George Wallace voitti viidessä eteläisessä osavaltiossa, ollen toistaiseksi viimeinen ns. kolmannen puolueen ehdokas joka on Yhdysvaltain presidentinvaaleissa saanut valitsijamiehiä.


title: Mario Caiano

text: Mario Caiano (13. helmikuuta 1933 Rooma – 20. syyskuuta 2015 Rooma) oli italialainen elokuvaohjaaja ja -käsikirjoittaja.


title: Mario Caiano

text: Ohjaaja ja tuottaja Carlo Caianon poika Mario opiskeli yliopistossa filologiaa ja työskenteli 1950-luvulla apuohjaajana. Hänen ensimmäinen itsenäinen ohjaustyönsä oli peplum-elokuva "Odysseus vastaan Hercules" vuonna 1962. Myöhemmin Caiano ohjasi yhden ensimmäisistä spagettiwesterneistä "Il segno del coyote" (1963), kauhuelokuvan "Gli amanti d’oltretomba" (1965), jännityselokuvat "L’occhio nel labirinto" (1972), "...a tutte le auto della polizia..." (1975) ja muita eri lajityyppejä edustavia viihde-elokuvia. 1970-luvulta lähtien hän työskenteli etupäässä televisiossa.


title: Norjan Cup

text: Norjan Cup (norjaksi "Norgesmesterskapet i fotball for herrer") on norjalainen cup-muotoinen Norjan jalkapalloliiton alainen jalkapallokilpailu. Cupia on pelattu vuodesta 1902 lähtien, jolloin turnaus oli avoinna vain kansallisille mestareille. Vuonna 1933 Cup avattiin myös muille seuroille, mutta Pohjois-Norjan maakuntien seurat tulivat mukaan vasta vuonna 1963, koska niiden ei oletettu kykenevän pelaamaan samalla tasolla muiden kanssa.


title: Norjan Cup

text: Norjan Cupin ensimmäiset kierrokset pelataan huhtikuussa ja tuolloin mukana ovat vain alimpien sarjatasojen amatöörijoukkueet. Pääsarjaseurat tulevat mukaan vasta myöhemmin. Cupin finaali pelataan jalkapallokauden loppupuolella marraskuussa Oslon Ullevaal stadionilla, jossa finaaliottelua on pelattu yhtäjaksoisesti vuodesta 1948 saakka.


title: HMS Hajen (Haj)

text: HMS Hajen (tunnus Hj ja Haj) oli Ruotsin laivaston Hajen-luokan sukellusvene.


title: HMS Hajen (Haj)

text: Alus tilattiin 1949 Malmöstä Kockums Mekaniska Verkstads AB:lta ja sen köli laskettiin 1953. Alus laskettiin vesille 11. joulukuuta 1954 ja se liitettiin laivastoon 28. helmikuuta 1957.


title: HMS Hajen (Haj)

text: Alus poistettiin palveluksesta 1. heinäkuuta 1980 ja se romutettiin vuonna 1983 Landskronassa.


title: HMS Sälen (Säl)

text: HMS Sälen (tunnus Sä ja Säl) oli Ruotsin laivaston Hajen-luokan sukellusvene.


title: HMS Sälen (Säl)

text: Alus tilattiin 1949 Malmöstä Kockums Mekaniska Verkstads AB:lta ja sen köli laskettiin 1953. Alus laskettiin vesille 3. lokakuuta 1955. ja se liitettiin laivastoon 8. huhtikuuta 1957.


title: HMS Sälen (Säl)

text: Alus poistettiin palveluksesta 1. heinäkuuta 1980 ja se myytiin vuonna 1984 Länsi-Saksaan.


title: Kenny Schrub

text: Kenny ”kennyS” Schrub (s. 19. toukokuuta 1995) on ranskalainen tietokonepelaamisen ammattilainen, joka pelaa a. Schrub on pelannut heinäkuusta 2015 lähtien Ranskalaisessa EnvyUs-joukkueessa.


title: Kenny Schrub

text: Titaniin Schrub siirtyi huhtikuussa 2014 toisesta ranskalaisjoukkueesta, Clan-Mystikistä. Titanin kanssa hän on voittanut yhden turnauksen, Gamers Assemblyn vuonna 2015. Kaikki joukkueet mukaan lukien Schrubilla on seitsemän turnausvoittoa.


title: Kenny Schrub

text: Schrub tunnetaan paremmin pelaajanimellään kennyS.


title: Danny Jones (rugbypelaaja)

text: Danny Jones (6. maaliskuuta 1986 Halifax – 3. toukokuuta 2015 Lontoo) oli englantilaissyntyinen walesilainen rugby league -pelaaja, jonka viimeiseksi seuraksi jäi Kingstone Press League 1:n Keighley Cougars.


title: Danny Jones (rugbypelaaja)

text: Jones aloitti uransa vuonna 2003 Kingstone Press Championshipin Halifax RLFC:ssä, jota hän edusti kuusi vuotta vuoteen 2009 asti. Vuonna 2010 Jones siirtyi Kingstone Press League 1:n Keighley Cougarsiin, jota hän edusti kuolemaansa, vuoteen 2015 asti.


title: Danny Jones (rugbypelaaja)

text: Walesin rugby league -maajoukkueessa Jones debytoi vuonna 2010. Hän oli joukkueessa mukana myös vuoden 2013 maailmancupissa, jossa hän pelasi yhdessä ottelussa tehden yhden maalin.


title: Danny Jones (rugbypelaaja)

text: Jones kuoli toukokuussa 2015 saatuaan sydänkohtauksen vaihtopenkillä Keighley Cougarsin ottelussa. Hänet oli aiemmin otettu kentältä pois. Jonesilla oli kuolinhetkellä viisikuukautiset kaksoset. Hänen pelinumeronsa 6 jäädytettiin Jonesin kuoleman jälkeen.


title: Mjøndalen IF

text: Mjøndalen IF on urheiluseura Mjøndalenista, Buskerudin läänistä Norjasta. Seura pelaa toiseksi korkeimmalla sarjatasolla Adeccoligaenissa kaudella 2016. Kaudella 2015 seura pelasi maan korkeimmalla sarjatasolla Tippeligaenissa, ensimmäistä kertaa 22 vuoteen.


title: Mjøndalen IF

text: Vuonna 1910 perustettu seura pelaa kotiottelunsa 4 350-paikkaisella Isachsen Stadionilla. Mjøndalen on osallistunut eurocupeihin kolmesti, pelaten Cardiff Cityä, Bayern Müncheniä sekä Werder Bremeniä vastaan.


title: Mjøndalen IF

text: Mjøndalen IF on myös maan menestyneimpiä seuroja jääpallossa.


title: Ulla Lehtonen (tietokirjailija)

text: Ulla Lehtonen (o.s. Holopainen, ent. Antolainen, 3. kesäkuuta 1927 Varkaus – 1. heinäkuuta 2018 Varkaus) oli suomalainen luomuaatteen ja kasvisruokavalion edistäjä ja tietokirjailija. Hän kirjoitti aihepiiristä lukuisia kirjoja, piti kursseja ja antoi neuvontaa.


title: Ulla Lehtonen (tietokirjailija)

text: Lehtosen puoliso oli Uljas Lehtonen, joka yhdessä vaimonsa kanssa puhui julkisuudessa luomuasian puolesta.


title: Miksjärvi

text: Miksjärvi on Varsinais-Suomessa Laitilan Kaivolassa oleva järvi, joka kuuluu Sirppujoen vesistön Kettujoen valuma-alueeseen.


title: Miksjärvi

text: Järven pinta-ala on 2,5 hehtaaria ja se on 250 metriä pitkä ja 150 metriä leveä. Siihen laskee ympäröivältä suolta suojia. Yksi ojista on samalla järven laskuoja, joka on 5,5 kilometriä pitkä. Se yhtyy Vihonojaan, joka on Kettujoen latvahaara.


title: Miksjärvi

text: Järvellä on on 700 metriä rantaviivaa ja sen ranta on pääosin avosuota, jota ympäröi kallio- ja moreenipohjainen metsämaasto. Rannalla on yksi loma-asunto, johon johtaa tie Kalannista ja Laitilasta. Ranta on mökin kohdalta ruopattu.


title: Norsk Tipping

text: Norsk Tipping AS on norjalainen rahapeliyhtiö. Vuonna 1948 perustetun yhtiön pääkonttori sijaitsee Hamarin kaupungissa.


title: Norsk Tipping

text: Norjan valtio on omistanut Norsk Tippingin kokonaan vuodesta 1993 lähtien. Kuten Veikkaus Suomessa, myös Norsk Tipping jakaa tuottonsa Norjan urheilulle, liikuntaan ja kulttuuriin.


title: Norsk Tipping

text: Norsk Tipping osallistuu myös Suomessa pelattavaan Vikinglottoon. Yhtiön muihin peleihin kuuluvat muun muassa Lotto, Keno, Jokeri, raaputusarpapeli Flax ja vedonlyöntipelit Tipping sekä Oddsen.


title: HMS Bävern (Bäv)

text: HMS Bävern (tunnus Bä ja Bäv) oli Ruotsin laivaston Hajen-luokan sukellusvene.


title: HMS Bävern (Bäv)

text: Alus tilattiin 1952 Malmöstä Kockums Mekaniska Verkstads AB:lta sen köli laskettiin 1955. Alus laskettiin vesille 3. helmikuuta 1958 ja se liitettiin laivastoon 29. toukokuuta 1959.


title: HMS Bävern (Bäv)

text: Alus poistettiin palveluksesta 1. heinäkuuta 1980 ja se myytiin vuonna 1981 romutettavaksi Odenseen.


title: HMS Illern (Iln)

text: HMS Illern (tunnus In ja Iln) oli Ruotsin laivaston Hajen-luokan sukellusvene.


title: HMS Illern (Iln)

text: Alus tilattiin 1952 Malmöstä Kockums Mekaniska Verkstads AB:lta ja sen köli laskettiin vuonna 1955. Alus laskettiin vesille 14. marraskuuta 1957 ja se liitettiin laivastoon 31. elokuuta 1959.


title: HMS Illern (Iln)


title: HMS Uttern (Utn)

text: HMS Uttern (tunnus Ut ja Utn) oli Ruotsin laivaston Hajen-luokan sukellusvene.


title: HMS Uttern (Utn)

text: Alus tilattiin 1952 Malmöstä Kockums Mekaniska Verkstads AB:lta ja sen köli laskettiin vuonna 1955. Alus laskettiin vesille 14. marraskuuta 1958 ja se liitettiin laivastoon 15. maaliskuuta 1960.


title: HMS Uttern (Utn)


title: HMS Valen (Val)

text: HMS Valen (tunnus Va ja Val) oli Ruotsin laivaston Hajen-luokan sukellusvene.


title: HMS Valen (Val)

text: Alus tilattiin 1949 Karlskronan laivastontelakalta ja sen köli laskettiin 1953. Alus laskettiin vesille 21. huhtikuuta 1955 ja se liitettiin laivastoon 4. maaliskuuta 1957.


title: HMS Valen (Val)

text: Alus poistettiin palveluksesta 1. heinäkuuta 1980 ja se myytiin vuonna 1984 Länsi-Saksaan.


title: Sotakone (Rautamies)

text:
Sotakone (), oikealta nimeltään James Rupert ”Rhodey” Rhodes, on Marvel-kustantamon sarjakuvien supersankarihahmo. James Rhodesin hahmo esiintyi ensi kerran "Iron Man" -lehden numerossa 118 (tammikuu 1979) ja Sotakone numerossa 282 (syyskuu 1992). Hahmon loivat David Michelinie ja Bob Layton. Len Kaminski ja Kevin Hopgood taas suunnittelivat hänen taisteluasunsa.
Hahmo on esiintynyt myös animaatiosarjoissa "Rautamies" ja "", animaatioelokuvassa "The Invincible Iron Man". Terrence Howard näyttelee hahmoa vuoden 2008 elokuvassa "Iron Man" sekä Don Cheadle elokuvissa "Iron Man 2", "Iron Man 3", "", "" ja "".


title: Magne Havnå

text: Magne Havnå (16. lokakuuta 1963 – 29. toukokuuta 2004) oli norjalainen raskaansarjan ammattilaisnyrkkeilijä ja WBO-liiton alemman raskaansarjan maailmanmestari.


title: Magne Havnå

text: Vuonna 1986 ammattilaiskehiin siirtynyt Havnå voitti MM-tittelin Boone Pultzilta toukokuussa 1990, ja puolusti vyötään kahdesti menestyksekkäästi. Hän lopetti uransa vuonna 1993 hävittyään Roger McKenzielle teknisellä tyrmäyksellä.


title: Magne Havnå

text: Havnå menehtyi 29. toukokuuta 2004 veneilyonnettomuudessa. Hän oli kuollessaan 40-vuotias.


title: Torgeir Bryn

text: Torgeir Bryn (s. 8. elokuuta 1964 Oslo) on norjalainen entinen koripalloilija, pelipaikaltaan sentteri.


title: Torgeir Bryn

text: Bryn on ainoa norjalainen NBA:ssa pelannut koripalloilija. Hän pelasi kolme ottelua Los Angeles Clippersissä kaudella 1989–1990. Hän palasi takaisin Eurooppaan vuonna 1993, ja lopetti uransa lopullisesti 45-vuotiaana vuonna 2010.


title: Torgeir Bryn

text: Bryn on pelannut eniten otteluita (111) Norjan maajoukkueessa.


title: Triandría

text: Triandría () on Kreikan kaupunki sekä samanniminen Thessalonikin kunnan kunnallisyksikkö (Δημοτική Ενότητα Τριανδρίας, "Dimotikí Enótita Triandrías") ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 9 986 (vuonna 2011).


title: Triandría

text: Triandrían kaupunki sijaitsee noin kolme kilometriä Thessalonikin keskustasta kaakkoon ja se on Thessalonikin esikaupunkialuetta. Kaupunki on saanut nimensä, suomeksi ”Triumviraatti”, Thessalonikissa ensimmäisen maailmansodan aikana toimineen niin kutsutun kansallisen puolustuksen hallituksen kolmesta johtajasta, jotka olivat Elefthérios Venizélos, Pávlos Kountouriótis ja Panagiótis Dagklís. Triandría oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thessalonikin kuntaan.


title: Agora (Thessaloniki)

text:
Agora (, ”Antiikin agora”) tai Roomalainen forum on roomalaisaikainen agora eli forum Thessalonikissa Kreikassa. Sen arkeologinen alue sijaitsee kaupungin keskustassa lähellä Pyhän Demetrioksen kirkkoa. Sitä reunustavat kadut Filíppou, Agnóstou Stratiótou, Olýmpou ja Makedonikís Amýnis.
Agoran rakentaminen alkoi ilmeisesti 100-luvun lopulla. Se rakennettiin varhaisemman agoran paikalle. Tämä agora oli rakennettu varhaisella keisariajalla ensimmäisen vuosisadan eaa. lopulla tai ensimmäisellä vuosisadalla jaa., jolloin Rooman provinsseihin rakennettiin paljon samanlaisia forumeita. Agora toimi kaupungin poliittisena, kaupallisena, yhteiskunnallisena ja uskonnollisena keskuksena. Roomalaiseen tapaan se sijaitsi linnoitetun kaupungin keskellä kahden pääkadun risteyksessä.


title: Agora (Thessaloniki)

text: Agora oli suorakulmion muotoinen ja sen sivujen pituudet olivat 146 x 97 metriä. Se oli reunustettu kaikilta paitsi pohjoislaidalta stoilla eli pylväshalleilla sekä muilla julkisilla rakennuksilla, mukaan lukien kylpylä ja rahapaja. Agoran itälaidalla oli odeion eli musiikkiteatteri, johon mahtui 2 000–2 500 kuulijaa. Länsilaidan stoaa kutsuttiin Kupariseppien stoaksi, koska siellä työskenteli lukuisia käsityöläisiä. Läheinen Chalkéonin kirkko on saanut nimensä siitä.


title: Agora (Thessaloniki)

text: Alueen arkeologiset kaivaukset alkoivat vuonna 1966. Nykyisin esiin on kaivettu lähinnä alueen itä- ja etelälaidan rakennusten raunioita.


title: Galeriuksen kaari

text: Galeriuksen kaari () on Thessalonikissa Kreikassa sijaitseva roomalaisaikainen kaari. Se on yksi Thessalonikin maamerkeistä ja sijaitsee kaupungin keskustassa Egnatía- ja Dimitríou Goúnari -katujen risteyksessä. Kaari tunnetaan kaupungissa myös nimellä "Kamára" (Καμάρα, ”Kaari”).


title: Galeriuksen kaari

text: Kaari on rakennettu 200-luvun lopussa tai 300-luvun alussa. Sen rakennutti keisari Galerius, josta kaari on saanut myös nimensä. Rakentamisella juhlistettiin Galeriuksen voittoa Sassanidien Persiasta vuonna 297. Kaari oli osa suurempaa rakennuskokonaisuutta, johon kuuluivat myös muun muassa Galeriuksen palatsi, Rotunda ja hippodromi. Kaaren tarkoitus oli yhdistää palatsi kaaren ali kulkeneeseen tiehen.


title: Galeriuksen kaari

text: Kaaressa oli kahdeksan pylvästä, jotka muodostivat kolme kaarta. Kaarista keskimmäinen oli suurin ja sen leveys oli 9,7 metriä ja korkeus 12,5 metriä. Sitä reunustaneet neljä pylvästä kannattivat kupolin muotoista kattoa. Keskimmäisen kaaren kummallakin puolella oli pienemmät kaaret, joiden kummankin leveys oli 4,8 metriä ja korkeus 6,5 metriä. Nykyisin alkuperäisestä kahdeksasta pylväästä on jäljellä kolme, ja kaarista kaksi eli suurin ja toinen pienemmistä. Kaari oli koristeltu reliefeillä, jotka esittivät Galeriuksen sotavoittoja ja niiden juhlintaa sekä Roomaa tuolloin hallinnutta tetrarkiaa (Galerius, Diocletianus, Maximianus ja Constantius). Koristelusta osa on säilynyt.


title: Galeriuksen palatsi

text:
Galeriuksen palatsi () oli roomalaisaikainen palatsi Thessalonikissa Kreikassa. Sen arkeologinen alue sijaitsee kaupungin keskustassa.
Palatsi rakennettiin noin vuonna 300. Sen rakennutti keisari Galerius, joka oli yksi Rooman tetrarkian keisareista ja piti Thessalonikia hallintopaikkanaan. Palatsi liittyi suurempaan rakennuskokonaisuuteen, johon kuuluivat myös muun muassa niin kutsutut Rotunda ja Galeriuksen kaari sekä hippodromi.


title: Galeriuksen palatsi

text: Palatsista on kaivettu esiin merkittävä osa Plateía Navarínou ja Dimitríou Goúnari -katujen alueella. Löydöksiin kuuluu muun muassa mosaiikkilattioin koristettuja huoneita, peristyylipiha sekä suurikokoisia seinien osia. Alueen lounaisosassa on suuri kahdeksankulmainen rakennus, jonka halkaisija on noin 30 metriä. Sitä käytettiin joko temppelinä tai jonkinlaisena valtaistuinsalina. Palatsin itäpuolella oli 400–500 metriä pitkä hippodromi, jota ei kuitenkaan ole kaivettu esiin. Siitä on kuitenkin tehty joitakin löydöksiä.


title: Galeriuksen palatsi

text: Raunioita on kunnostettu vuodesta 1994.


title: Lankjärvi

text: Lankjärvi tai myös Langjärvi on Varsinais-Suomessa Laitilan Soukaisten kylässä sijaitseva järvi, joka kuuluu Sirppujoen vesistöön.


title: Lankjärvi

text: Järven pinta-ala on 24 hehtaaria ja se on 1,6 kilometriä pitkä ja 200 metriä leveä. Järven muoto on pitkä, kapea ja hieman kaareva. Siihen laskee neljä metsäojaa ja yksi pelto-oja. Järven luusua sijaitsee järven etelärannalla, josta saa alkuunsa 3,8 kilometriä pitkä laskuoja, joka alkaa Pollinkurkunojana ja jatkaa alempana Pihajokena ja yhtyy lopulta Sirppujokeen Laitilan pohjoispuolella.


title: Lankjärvi

text: Järvellä on on 4,4 kilometriä rantaviivaa ja sen ranta on pääosin kallio- ja moreenipohjaista metsämaastoa. Rannoille on rakennettu runsaasti loma-asuntoja, joille johtaa tiet Laitilasta. Lankjärvellä on yleinen uimaranta.


title: Lankjärvi

text: Vuoden 1855–1856 Kalmbergin kartastossa järven nimeksi kirjoitettiin "Pitkäjärvi". SE oli kartan mukaan tuolloin asumaton järvi.


title: Aksel Hennie

text: Aksel Hennie (s. 29. lokakuuta 1975 Oslo) on norjalainen näyttelijä, ohjaaja ja käsikirjoittaja.


title: Aksel Hennie

text: Vuonna 2005 Hennie sai parhaan ohjauksen Amanda-palkinnon elokuvasta "Uno".


title: Profeetta Elian kirkko (Thessaloniki)

text: Profeetta Elian kirkko () on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.


title: Profeetta Elian kirkko (Thessaloniki)

text: Kirkko on rakennettu 1300-luvun jälkimmäisellä puoliskolla varhaisempien bysanttilaisen ajan rakennusten paikalle niiden tuhouduttua vuonna 1342. Se on kunnostettu vuosina 1956–1961. Kirkko sijaitsee kukkulalla Thessalonikin Áno Pólissa (Yläkaupunki). Ristinmuotoinen, kupolilla varustettu kirkko on rakennettu athosvuoren kirkkojen tyyliin ja sen koristelussa on muun muassa serbialaisen koulukunnan ikonografian vaikutteita.


title: Pyhien apostolien kirkko (Thessaloniki)

text: Pyhien apostolien kirkko () on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.


title: Pyhien apostolien kirkko (Thessaloniki)

text: Kirkko on rakennettu vuonna 1310. Se oli alun perin Neitsyt Marialle omistetun luostarin pääkirkko ("katholikon"). Rakennus muutettiin osmanivallan aikana moskeijaksi ja sen seinämaalaukset peitettiin. Maalausten kunnostus suoritettiin vuosina 1926–2002. Malliltaan kirkko on risti neliössä.


title: Pyhien apostolien kirkko

text: Pyhien apostolien kirkko voi viitata muun muassa seuraaviin kirkkoihin:


title: Pyhän Katariinan kirkko (Thessaloniki)

text: Pyhän Katariinan kirkko () on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.


title: Pyhän Katariinan kirkko (Thessaloniki)

text: Kirkko on rakennettu vuonna 1320. Rakennus toimi osmanivallan aikana moskeijana ja tunnettiin nimellä Yakup Pashan moskeija. Kirkkorakennus kunnostettiin vuosina 1946–1951. Kirkko sijaitsee Thessalonikin Áno Pólin (Yläkaupunki) luoteislaidalla. Se on koristeltu makedonialaista koulukuntaa edustavilla seinämaalauksilla.


title: N-metyyliformanilidi

text: N-metyyliformanilidi (CHNO) on aromaattinen amideihin kuuluva orgaaninen yhdiste.Huoneenlämpötilassa se on väritöntä nestettä. Yhdistettä käytetään orgaanisissa synteeseissä.


title: N-metyyliformanilidi

text: N-metyyliformanilidia valmistetaan tyypillisesti hyvällä, noin 93–97, saannolla N-metyylianiliinin ja muurahaishapon välisellä reaktiolla. Yhdistettä voidaan valmistaa myös hapettamalla N,N-dimetyylianiliinia mangaanidioksidilla.


title: N-metyyliformanilidi

text: N-metyyliformanilidia käytetään orgaanisissa synteeseissä. Yhdistettä voidaan käyttääs aromaattisten aldehydien valmistamiseen fosforyylikloridin kanssa Vilsmeier–Haack-reaktiolla ja lisäksi yhdiste muodostaa aldehydiejä reagoidessaan eräiden organometallireagenssien kuten Grignard-reagenssien ja organolitiumyhdisteiden kanssa. N-metyyliformamidia voidaan käyttää myös heterosyklisten yhdisteiden, kuten N-metyylikinoliniumsuolojen, valmistamiseen sen ja karbonyyliyhdisteiden tai enoliesterien välisellä reaktiolla.


title: Pyhän Nikolaos Orfanoksen kirkko

text: Pyhän Nikolaos Orfanoksen kirkko () on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.


title: Pyhän Nikolaos Orfanoksen kirkko

text: Kirkko on rakennettu noin vuonna 1310–1320. Se oli alun perin Vlatádeksen luostarin alaisuudessa ja sen nimi liittyy joko kirkon alkuperäiseen rakennuttajaan tai Pyhän Nikolaoksen rooliin leskien ja orpojen suojelijana. Kirkko ja luostari oli toiminnassa läpi osmanivallan ajan. Kirkko on koristeltu lukuisin seinämaalauksin. Ne löydettiin ja kunnostettiin vuosina 1957–1960.


title: Pyhän Panteleimonin kirkko (Thessaloniki)

text: Pyhän Panteleimonin kirkko () on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.


text: Kirkko on rakennettu 1200-luvun lopulla ja omistettu Pyhälle Panteleimonille. Se kuului alun perin Panagía Perivléptoksen (”Kaiken näkevän Neitsyt Marian”) luostariin, joka tunnettiin myös nimellä Isä Iisakin luostari. Kirkko sijaitsee aivan Thessalonikin keskustassa lähellä Rotundaa. Osmanivallan aikana noin vuonna 1568–1571 rakennus muutettiin moskeijaksi, ja se tunnettiin nimellä Ishakiyen moskeija (”Iisakin moskeija”). Kirkko on malliltaan risti neliössä. Kirkon alkuperäisistä seinämaalauksista on säilynyt osia.


title: Pyhän Panteleimonin kirkko

text: Pyhän Panteleimonin kirkko voi viitata muun muassa seuraaviin kirkkoihin:


title: Rotunda (Thessaloniki)

text:
Rotunda ( tai "Rotónda") on roomalaisaikainen rakennus Thessalonikissa Kreikassa. Se on toiminut muun muassa kirkkona bysanttilaisella ajalla. Rakennus kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.
Rotunda on Thessalonikin vanhin säilynyt rakennus. Se valmistui keisari Galeriuksen aikana noin vuonna 306. Se rakennettiin alun perin joko Galeriuksen mausoleumiksi tai Zeuksen temppeliksi, mutta sitä ei koskaan käytetty sellaisena. Rakennus oli osa laajempaa arkkitehtoonista kokonaisuutta, johon kuuluivat myös muun muassa Galeriuksen palatsi, hippodromi sekä niin kutsuttu Galeriuksen kaari. Kristinuskon tultua valtionuskonnoksi rakennuksesta tehtiin kirkko joko 300-luvun lopulla tai 400-luvun puolessa välissä, riippuen siitä miten sen mosaiikit ajoitetaan. Samalla rakennukseen tehtiin suuria muutoksia. Kirkko omistettiin Pyhälle Yrjölle. Se toimi myös "Martyriumina", jossa säilytettiin marttyyrien pyhäinjäännöksiä.


title: Rotunda (Thessaloniki)

text: Osmanivallan aikana rakennus toimi moskeijana vuodesta 1590 tai 1591. Tuolloin siihen liitettiin minareetti ja sen mosaiikit peitettiin. Rakennus on vaurioitunut maanjäristyksissä vuosisatojen aikana, muun muassa 600-luvulla sekä vuonna 1978. Nykyään rakennus on museoitu.


title: Rotunda (Thessaloniki)

text: Rotunda on nimensä mukaisesti rotunda eli ympyränmuotoinen rakennus. Sen pohjakaava on ympyrä ympyrässä. Rakennuksen halkaisija on 24,5 metriä ja suurin korkeus 29,8 metriä. Seinien paksuus on suurimmillaan 6,3 metriä. Kirkon mosaiikeista on säilynyt vain osia. Mosaiikkien yleisenä teemana vaikuttaa ollen Kristuksen toinen tuleminen. Apsiksen seinämaalaukset esittävät Kristuksen taivaaseenastumista. Rakennuksen yhteydessä oleva minareetti on Thessalonikin ainoa säilynyt.


title: Vapahtajan kirkko (Thessaloniki)

text: Vapahtajan kirkko (, ”Kaikkivaltiaan Vapahtajan Kristuksen kirkko”) eli "Kristuksen kirkastumisen kirkko" (Ναός Μεταμόρφωσης Σωτήρος, "Naós Metamórfosis Sotíros") on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.


title: Vapahtajan kirkko (Thessaloniki)

text: Kirkko on rakennettu noin vuonna 1350. Se on ollut alun perin omistettu Neitsyt Marialle ja siitä löydetyistä haudoista päätellen se on saattanut olla alun perin hautamuistomerkki. Kirkko omistettiin myöhemmin Kristuksen kirkastumiselle. Osmanivallan aikana kirkkoa ei muutettu moskeijaksi monien muiden kaupungin kirkkojen tavoin.


title: Vapahtajan kirkko (Thessaloniki)

text: Pienikokoinen kirkko sijaitsee Thessalonikin keskustassa Egnatía- ja Palaión Patrón Germanoú -katujen risteyksessä lähellä Galeriuksen kaarta. Kirkko oli alun perin malliltaan neliönmuotoinen kahdeksankulmaisella kupolilla varustettu kirkko. Sen länsipään nartheks lisättiin vuonna 1936. Kirkon seinämaalaukset on tehty noin vuosina 1350–1370. Ne esittävät muun muassa Kristuksen taivaaseenastumista sekä Neitsyt Mariaa apostolien seurassa.


title: Vlatádeksen luostari

text: Vlatádeksen luostari () on bysanttilaisaikainen ortodoksinen luostari Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.


title: Vlatádeksen luostari

text: Luostari on perustettu noin vuonna 1351–1354. Vanhin maininta luostarista on vuodelta 1400 nimellä Pantokratorin (Kaikkivaltiaan) luostari. Nykyinen nimi, monikkomuoto Vlatádes, viittaa sen kahteen perustajaan, jotka olivat Dorotheos ja Markos Vlat(t)is. Nykyisin luostari kunnioittaa perustajana Anna Palaiologinaa ja Andronikos III:tta, koska se perustettiin näiden luvalla. Luostari sijaitsee Thessalonikin Áno Pólissa (Yläkaupunki) lähellä Heptapyrgionin linnoitusta. Legendan mukaan paikka on sama, jossa apostoli Paavali olisi opettanut ollessaan kaupungissa.


title: Vlatádeksen luostari

text: Luostari jatkoi toimintaansa keskeytyksettä läpi osmanivallan ajan, vaikkakin sen kirkko ilmeisesti muutettiin joksikin aikaa moskeijaksi 1400-luvun alussa. 1500-luvun alussa luostarissa säilytettiin Gregorios Palamaksen pyhäinjäännöksiä, kunnes ne siirrettiin Pyhän Gregorios Palamaksen katedraaliin. Nykyään Vlatádeksen luostari on kaupungin ainoa bysanttilaisaikainen luostari, joka on edelleen käytössä.


title: Daniel Jones

text: Daniel Jones tai Danny Jones on muun muassa seuraavien henkilöiden nimi:


title: Jukka Hiltunen

text: Jukka Hiltunen (s. 16. huhtikuuta 1965 Jyväskylä, Suomi) on suomalainen näyttelijä.


title: Neil Taylor

text: Neil John Taylor (s. 7. helmikuuta 1989 St Asaph) on walesilainen jalkapalloilija, joka on vuodesta 2017 edustanut englantilaisseura Aston Villaa. Pelipaikaltaan vasenjalkainen Taylor on vasen laitapuolustaja. Hän kuuluu myös Walesin jalkapallomaajoukkueeseen.


title: Neil Taylor

text: Taylorin kasvattajaseura on Wrexham FC, jonka edustusjoukkueessa konferenssissa ja Kakkosliigassa hän pelasi vuosina 2007-2010. Otteluita kertyi yhteensä 75 ja maaleja kolme.


title: Neil Taylor

text: Heinäkuussa 2010 Taylor siirtyi Mestaruussarjan Swansea Cityyn, joka nousi Taylorin ensimmäisen kauden päätteksi korkeimmalle sarjatasolle Valioliigaan. Taylor debytoi Valioliigassa elokuussa 2011 Wigan Athleticia vastaan. Ensimmäisellä Valioliiga-kaudellaan hän pelasi 36 ottelua. Taylor voitti Swansean kanssa kaudella 2012–2013 Liigacupin ja joukkue sai tämän myötä kaudeksi 2013–2014 paikan Eurooppa-liigaan, jossa Taylor pelasi neljä ottelua.


title: Neil Taylor

text: Tammikuussa 2017 Taylor siirtyi Aston Villan joukkueeseen.


title: Neil Taylor

text: Taylor on edustanut Walesia nuorten tasolla alle 17-, alle 19- ja alle 21-vuotiaissa. Debyytti Walesin jalkapallomaajoukkueessa tapahtui toukokuussa 2010 ystävyysottelussa Kroatiaa vastaan. Hän on pelannut Walesin maajoukkueessa kaikkiaan 41 ottelua ja tehnyt niissä yhden maalin. Vuonna 2012 Taylor kuului Ison-Britannian joukkueeseen kesäolympialaisissa Lontoossa pelaten kaikissa joukkueen neljästä ottelusta.


title: Neil Taylor

text: Halutessaan Taylor olisi voinut edustaa Walesin sijaan Intiaa. Hänelle avautui tuo mahdollisuus, sillä hänen äitinsä on syntynyt Kalkutassa, Intiassa.


title: Oksprenololi

text: Oksprenololi ("Trasicor") on beetasalpaaja. Se on lääke, jota käytetty sydän- ja verisuonisairauksiin. Vaikutustyypiltään oksprenololi on epäselektiivinen. Lääkettä on ollut saatavilla 20, 40 ja 80 mg vahvuisina lääketableteina sekä infuusioliuoksen kuiva-aineena (2 mg/lääkeampulli), joka annetaan iv.-muodossa tiputuksena. Lääkeainetta on valmistanut "Ciba"-yhtiö, myöhemmin valmistajan nimeksi on tullut "Ciba-Geigy".


title: Oksprenololi

text: Oksprenololin kemiallinen kaava on CHNO, moolimassa 265,348 g/mol ja CAS-numero 6452-71-7.


title: Oksprenololi

text: Oksprenololin käyttöindikaatiot eli hoitoaiheet ovat:


title: Wes Morgan

text: Westley Nathan "Wes" Morgan (s. 21. tammikuuta 1984 Nottingham, Englanti) on englantilaissyntyinen jamaikalainen jalkapalloilija, joka edustaa Englannin valioliigassa pelaavaa Leicester Cityä, jonka kapteenina Morgan myös toimii. Pelipaikaltaan oikeajalkainen Morgan on keskuspuolustaja. Hän kuuluu myös Jamaikan jalkapallomaajoukkueeseen.


title: Wes Morgan

text: Morganin kasvattajaseura on Nottingham Forest, jonka paidassa Englannin 1. divisioonassa hän debytoi kaudella 2003-2004. Vuonna 2002 hän kävi lainalla Englannin 3. divisioonan Kidderminster Harriersissa. Morgan edusti Nottinghamia kymmenen vuoden ajan pelaten parhaimmillaan toiseksi korkeimmalla sarjatasolla eli Mestaruussarjassa tai 1. divisioonassa. Otteluita Morganille kertyi hienot 352 kappaletta, joissa syntyi 12 maalia. Kaudella 2010-2011 hänet valittiin Mestaruussarjan tähdistöön.


title: Wes Morgan

text: Tammikuussa 2012 hän siirtyi Mestaruussarjan Leicester Cityyn, jossa kapteeniksi noussut Morgan valittiin seuran kauden pelaajaksi kaudella 2012-2013 sekä samalla kaudella myös sarjan tähdistöön. Seuraavalla kaudella, joka päättyi Leicesterin mestaruuteen ja nousuun Valioliigaan, Morgan valittiin niin ikään sarjan tähdistökentälliseen.


title: Wes Morgan

text: Debyyttinsä Valioliigassa Morgan teki elokuussa 2014 Evertonia vastaan. Avausmaalinsa pääsarjatasolla hän teki maaliskuussa 2015 Tottenham Hotspuria vastaan. Seuraavassa kuussa hänet valittiin Mestaruussarjan vuosikymmenen tähdistöjoukkueeseen. Kaudella 2014–2015 hän pelasi 37 ottelussa onnistuen kahdesti maalinteossa. Kaudella 2015–2016 Morgan pelasi Leicesterin paidassa kaikissa 38 ottelussa tehden kaksi maalia ja juhlien kauden päätteeksi Valioliigan mestaruutta. Hänet valittiin myös sarjan tähdistöjoukkueeseen.


title: Wes Morgan

text: Englannissa syntynyt ja koko ikänsä asunut Morgan sai edustaa maajoukkuetasolla Englannin lisäksi myös Jamaikaa, sillä hänellä on sukujuuria tuossa maassa. Debyyttinsä Jamaikan jalkapallomaajoukkueessa Morgan teki syyskuussa 2013 MM-karsintaottelussa Panamaa vastaan. Hän kuului Jamaikan joukkueeseen vuoden 2015 Copa Américassa ja Gold Cupissa, joista jälkimmäisessä Jamaika saavutti hopeaa.


title: Wes Morgan

text: Seurajoukkuetasolla


title: Wes Morgan

text: Maajoukkuetasolla


title: Wes Morgan

text: Henkilökohtainen


title: Energiateollisuus (järjestö)

text: Energiateollisuus ry on suomalainen vuonna 2004 perustettu energia-alan elinkeino- ja työvoimapoliittinen etujärjestö. Sen toimialaan kuuluvat sähkökauppaan, -verkkoon ja -tuotantoon sekä kaukolämpöön ja energia-alan palvelutuotantoon ja työmarkkinoihin liittyvät asiat.


title: Energiateollisuus (järjestö)

text: Energiateollisuudella on noin 250 jäsenyritystä ja yli 60 yhteistoimintajäsentä. Se on Elinkeinoelämän keskusliiton jäsenjärjestö.


title: Evangelístrian kirkko

text: (Panagía) Evangelístrian kirkko (, ”Neitsyt Marian ilmestyksen kirkko”) voi viitata seuraaviin kirkkoihin Kreikassa:


title: Mesopaussi

text: Mesopaussi on ilmakehän rajakerros, joka sijaitsee mesosfäärin ja termosfäärin välissä 80–90 kilometrin korkeudessa. Mesopaussissa on pakkasta noin sata astetta, ja se onkin ilmakehän kylmin kerros. Sen yläpuolella termosfäärissä lämpötila alkaa jälleen nousta.


title: Sulvan kirkko

text: Sulvan kirkko on Mustasaaren Sulvaan 1783-1786 rakennettu kustavilaista uusklassismia edustava puinen torniton pitkäkirkko. Kirkon suunnitteli Johan Elfström. Runkohuoneessa on keskiakselilla kaksi vastakkaista kapeaa runkohuoneen korkuista kylkiäistä, joissa on laakea satulakate. Runkohuoneen katto on päädyistä aumattu, katolla on karniisikattoinen kattoratsastaja. Ulkoseiniä jäsentävät vaakalaudoitetut pilasterit, ikkunat ovat pyörökaariset. Sisäkatteena on puinen tynnyriholvi. Kirkkoa on korjattu 1874, 1886, 1901, 1921, 1933 ja 1963, peruskorjaus tehtiin 1954. Erillinen puinen Carl Axel Setterbergin suunnittelema kellotapuli on rakennettu 1870, sen kellot ovat vuosilta 1726 ja 1858. Kirkon pinta-ala on 343 neliötä ja siellä on istumapaikkoja 700 hengelle. Kirkon 14 + 3 -äänikertaiset urut on valmistanut Gebrüder Rieger 1942, julkisivu on Jens Zachariassenin uruista vuodelta 1875.


title: Sulvan kirkko

text: Kirkossa on neliosainen alttarilaite, jota pidetään barokin kansanomaisen puunveiston ehkä merkittävimpänä taideteoksena Suomessa. Puunleikkaaja, rakennusmestari Måns Jonsson Granlund teki alttarilaitteen Hudiksvallin kirkkoon 1696, se ostettiin Ruotsista 1769. Alttarilaitteeseen liittyvät taulut "Ehtoollinen", "Ristiinnaulittu" ja "Ylösnousemus" ovat Dionysius Möuchhovenin 1696 maalaamia.


title: Methone

text: Methone () voi viitata seuraaviin:


title: Methóni

text: Methóni () voi viitata seuraaviin paikkoihin Kreikassa:


title: Riitta Örö

text: Brita Johanna (Riitta) Örö (vuoteen 1942 Öhrling; 24. helmikuuta 1920 Varkaus – 8. elokuuta 2005 Helsinki) oli suomalainen suurlähettiläs. Hän oli ensimmäinen suurlähettilääksi nimitetty nainen, kun hänestä tuli Suomen Intian suurlähettiläs New Delhiin 1. lokakuuta 1974.


title: Riitta Örö

text: Örön vanhemmat olivat uittopäällikkö, insinööri Werner Ferdinand Öhrling ja Tyyni Johanna Peltola. Hän vietti nuoruusvuotensa Rovaniemellä jota hän piti myöhemminkin kotikaupunkinaan. Orö pääsi ylioppilaaksi 1939 ja opiskeli Helsingissä valmistuen ekonomiksi 1944 sekä valtiotieteen kandidaatiksi 1956. Örö oli aluksi valtioneuvoston kanslian notaarina 1953–1956 ja sen jälkeen hän oli tasavallan presidentin linnan toimistosihteerinä vuosina 1956–1959. Tässä tehtävässä Örö ystävystyi presidentti Urho Kekkosen ja rouva Sylvi Kekkosen kanssa.


title: Riitta Örö

text: Örö oli ulkoministeriön palveluksessa avustajana, lähetystösihteerinä ja lähetystöneuvoksena muun muassa Etelä-Afrikassa, Wienissä, Budapestissä, Haagissa ja Lontoossa vuosina 1960–1974. Tämän jälkeen hän oli Suomen Intian suurlähettiläänä vuosina 1974–1979 ja samalla myös lähettiläänä Bangladeshissa, Nepalissa, Singaporessa ja Sri Lankassa. Örö toimi sitten vielä Suomen Perun suurlähettiläänä 1983–1986. Örö sai lähetystöneuvoksen arvonimen 1969.


title: Abborren-luokka

text: Abborren-luokka oli Ruotsin merivoimien kuuden aluksen muodostama sukellusveneluokka. Luokan alukset olivat alun perin U1-luokan aluksia, jotka modernisoitiin 1960-luvulla.


title: Abborren-luokka

text: 1960-luvulla U1-luokka oli kaksikymmentävuotta vanha, mutta merivoimat todisti luokan olevan edelleen modernisoitavissa. Modernisointi toteutettiin 1962-1964, minkä jälkeen ne luokiteltiin rannikkosukellusveneiksi (). Modernisoitaessa aluksen runkorakennetta virtaviivaistettiin kuten Yhdysvaltain laivaston GUPPY-hankkeessa, millä pyrittiin parantamaan vedenalaista suorituskykyä. Ruotsin merivoimien tavoite poikkesi kuitenkin Yhdysvaltain laivaston tavoitteesta, koska sukellusveneille oli suunniteltu ainoastaan yksi tehtävä eli vieraiden sukellusveneiden torjunta.


title: Abborren-luokka

text: Alusten keulaan asennettiin suuret kaikuluotaimet ja rungon takaosan painolastitankkiin erityisesti suunniteltu pyörivä kasetti sukellusveneidentorjuntatorpedoille. Laukaistaessa torpedo siirrettiin jommankumman laukaisuluukun kohdalle, minkä auettua torpedo ui mereen noin 30 asteen kulmassa runkoon nähden. Toteutus edellytti koko takarungon uudelleen suunnittelua, jolloin alkuperäiset perässä olleet torpedoputket poistettiin ja alusten voimanlähteeksi tuli ainoastaan yksi akseli. Aluksilla oli kaikkiaan kaksitoista lankaohjattua TP40-torpedoa.


title: Isopapuanrastas

text: Isopapuanrastas ("Amalocichla sclateriana") on pensassieppojen heimoon kuuluva varpuslintu.


title: Isopapuanrastas

text: Isopapuanrastasta tavataan Uuden-Guinean saarella. Lajin kanta on vakaa, ja se on luokiteltu elinvoimaiseksi.


title: Papuanrastas

text: Papuanrastas ("Amalocichla incerta") on pensassieppojen heimoon kuuluva varpuslintu.


title: Papuanrastas

text: Papuanrastasta tavataan laajalla alueella Uuden-Guinean saarella. Lajin kanta on vakaa, ja se on luokiteltu elinvoimaiseksi.


title: Jouppila

text: Jouppila voi tarkoittaa seuraavia:


title: Euophrys omnisuperstes

text: Euophrys omnisuperstes on Himalajan vuoristossa elävä hyppyhämähäkkeihin kuuluva hämähäkki. "E. omnisuperstes" elää kaikista eläimistä korkeimmalla ja niitä on löydetty jopa 6 700 metrin korkeudelta merenpinnasta ja Mount Everest vuorelta. Sen ainoa ravinnonlähde ovat muut hyönteiset, joita tuuli tuo alemmilta alueilta.


title: Etelä-Kiinan meren aluekiista

text: Etelä-Kiinan meren aluekiista on merialuetta Etelä-Kiinan merellä, sekä Paracelsaaria ja Spratlysaaria koskeva aluekiista, jonka osapuolina on useita eri Aasian valtioita. Vaikka alueen saaret ovatkin pääosin asumattomia, alueella uskotaan olevan suuria luonnonvaraesiintymiä. Alue on myös tärkeä kauppareitti ja kalastusalue.


title: Etelä-Kiinan meren aluekiista

text:
Suurinta aluetta kiistellyllä alueella on vaatinut itselleen Kiina. Kiinan vaatima alue tai niin sanottu yhdeksän katkoviivan U-linjaus ulottuu satojen kilometrien päähän Kiinan eteläosan Hainanin saaresta. Kiinan mukaan sen oikeus alueeseen ulottuu satojen vuosien päähän. Vuonna 1947 se teetätti kartan, jossa sen aluevaatimukset kuvailtiin tarkemmin. Samoja alueita väittää Kiinan
tapaan omakseen myös Taiwan.


title: Etelä-Kiinan meren aluekiista

text: Vietnamin mukaan Kiina ei ole hallinnut tai vaatinut alueita itselleen ennen 1940-lukua, kun taas Vietnam itse sanoo hallinneensa alueita jo 1600-luvulta lähtien.


title: Etelä-Kiinan meren aluekiista

text: Filippiinit on vaatinut itselleen Spratlysaaria ja sen tukena on pääasiassa saarien maantieteellinen läheisyys.


title: Etelä-Kiinan meren aluekiista

text: Osia alueesta ovat vaatineet myös Brunei ja Malesia, joiden mukaan alue kuuluu niiden niin sanottuun yksinomaiseen talousvyöhykkeeseen YK:n merioikeusyleissopimuksen nojalla. Brunei ei vaadi yhtäkään varsinaisista saarista, mutta Malesia vaatii osaa Spratlysaarista.


title: Etelä-Kiinan meren aluekiista

text: Vakavimmat yhteenotot aluekiistan taholta on käyty Vietnamin ja Kiinan välillä. Se on johtanut myös sotilaallisiin jännitteisiin Filippiinien ja Kiinan välillä. Kiina valtasi Paracelsaaret Vietnamilta vuonna 1974 ja tuolloin yhteenotoissa kuoli 70 vietnamilaissotilasta. Maat ottivat yhteen myös Spratlysaarilla vuonna 1988 ja tuolloin 60 vietnamilaismerimiestä sai surmansa.


title: Etelä-Kiinan meren aluekiista

text: Vuonna 2012 Kiina ja Filippiinit syyttivät toisiaan merialueidensa rikkomisesta. Samana vuonna Kiina suututti Filippiinit luomalla Spratlysaaret käsittävän Sanshan hallinnollisen alueen ja Vietnam syytti Kiinaa sen tutkimusalusten sabotoinnista. Filippiinit haastoi Kiinan vuonna 2013 YK:n välitystuomioistuimeen, mutta Kiinalla ei ole velvollisuutta noudattaa sen tekemiä päätöksiä. Toukokuussa vuonna 2014 vietnamilaiset ja kiinalaiset alukset törmäilivät keskenään Kiinan tuodessa kiistellylle alueelle porauslautan. Vuonna 2015 IHS Jane's julkaisi satelliittikuvia, joiden mukaan Kiina rakentaa lentotukikohtaa Gaven riutalle Spratlysaarille.


title: Etelä-Kiinan meren aluekiista

text: Haagin Rauhanpalatsissa kokoontuva, kansainvälisiä kiistoja ratkova Pysyvä välitystuomioistuin otti Filippiinien ja Kiinan välisen oikeustapauksen ratkottavakseen vuonna 2015 ja totesi marraskuussa 2015, että sillä on toimivalta tässä juridisessa kiistassa huolimatta siitä, haluaako Kiina tulla oikeudessa kuulluksi tai ei. Tuomioistuin päätti 12. heinäkuuta 2016, että Kiinan aluevaatimuksille Scarboroughin matalikolla ei ole perusteita. Kiina on ilmoittanut vastustavansa päätöstä ja todennut, ettei se noudata sitä.


title: Henrik Schütt

text: Henrik Schütt (s. 29. joulukuuta 1948 Helsinki) on suomalainen valokuvaaja, joka tunnetaan mainos- ja muotikuvistaan sekä rockmuusikoiden muotokuvista ja levynkansistaan. 1970-luvun alussa hän teki Suomen romaneista valokuvakokoelman, joka vuonna 2008 julkaistiin kirjana "Mustalaiset". Schütt jatkaa yhä 1960-luvulla alkanutta uraansa studiollaan Helsingin Kaapelitehtaalla.


title: Henrik Schütt

text: Schütt aloitti uransa hankkiutumalla Suomen silloisen huippumainoskuvaajan Max Petreliuksen kolmanneksi assistentiksi Seppo ”Sebastian” Nurmen ja Seppo Konstigin ohella; kaikista kolmesta tuli sittemmin tunnettuja muoti- ja mainoskuvaajia. Kahden vuoden jälkeen Schütt matkusti rahtilaivalla Lontooseen ja yritti soitella töitä sikäläisiltä huippukuvaajilta, mutta kukaan ei halunnut edes tavata häntä ja hän palasi samalla laivalla takaisin Suomeen. Kun Schütt kuuli John Hustonin olevan tulossa Helsinkiin kuvaamaan elokuvaansa "Kremlin kirje" (1970), hän pääsi päätähtien stand-iniksi kuvausryhmän valaisutyötä helpottamaan ja otti odotellessaan kuvia elokuvan teosta. Filmin virallinen still-kuvaaja epäonnistui kuvissaan 30 asteen pakkasessa, mutta Schütt onnistui paikkaamaan tilanteen itse ottamillaan kuvilla. Elokuvaryhmän PR-päällikön suosituskirjeen avulla Henrik Schütt pääsi Lontooseen yhdeksi John Kellyn kuvausassistenteista. Kelly oli tuohon aikaan muun muassa The Beatles -yhtyeen vakiokuvaaja.


title: Henrik Schütt

text: Lähes kahden Lontoon-vuoden jälkeen Schütt palasi Suomeen muttei löytänyt heti töitä. Hän lyöttäytyi suomalaisten romanien seuraan ja kuvasi heitä eri puolilla Suomea. Helsingissä hän työskenteli ensin samassa studiossa Johannes Runebergin ja Douglas Sivenin kanssa, sitten Max Petreliuksen omistamassa studiossa itsenäisenä yrittäjänä. Vähitellen hän pääsi Suomessakin muoti-, aikakauslehti- ja mainoskuvausten tekijäksi, suurimpana asiakkaanaan Hopeapeili-naistenlehti. Sen lakkautuksen jälkeen Schütt kuvasi Eevaan ja Gloriaan ja alkoi saada asiakkaikseen vaatevalmistajia. Niistä tärkeimmäksi muodostui kuopiolainen Piretta-P.T.A.


title: Henrik Schütt

text: Suomen 1990-luvun alun lama ja Neuvostoliittoon suuntautuneen bilateraalikaupan loppuminen romahdutti suomalaisen vaatetustuotannon, ja muotikuvaustoimeksiannot vähenivät. Sen jälkeen Henrik Schütt siirtyi kuvaamaan enemmän muun muassa levynkansia ja levy-yhtiöiden PR-kuvia, sisustuksia ja matkaesitteitä.


title: Karjalan Kopla

text: Karjalan Kopla on joensuulainen jääkiekkojoukkue, joka pelaa II-divisioonassa. Joukkue perustettiin vuonna 2011 nimellä Kiekkokopla ja 2018 se vaihtoi nimensä Karjalan Koplaksi.


title: Karjalan Kopla

text: Muokkaa kokoonpanoa


title: Krigsbarn

text: Krigsbarn eli sotalapset on norjalainen termi, jota käytetään Norjassa Saksan miehityksen aikana norjalaisten äitien ja saksalaisten sotilaiden välisistä suhteista syntyneistä lapsista. Monet heistä syntyivät niin sanotun Lebensborn-ohjelman kautta.


title: Krigsbarn

text: Saksassa jossa harjoitettiin rotupolitiikkaa norjalaisäitien ja saksalaissotilaiden lapsia pidettiin niin sanotusti ensiluokan arjalaisina. Saksan miehitysaikana osa suhteista syntyneistä lapsista sijoitettiin Lebensborn-klinikoille osana Heinrich Himmlerin eugeniikkaohjelmaa. Lebensborn-klinikoilla syntyi kirjanpitojen mukaan vähintään 8 000, mutta heitä oli todennäköisesti vielä tätä lukemaa enemmän. Muut norjalaiset suhtautuivat puolestaan näissä suhteissa syntyneisiin lapsiin ennakkoluuloisesti. Sodan jälkeen myös tuhansia saksalaisten kanssa suhteissa olleita naisia vangittiin. Saksalaissuhteissa syntyneet lapset pyrittiin ensin lähettämään Saksaan, mutta tämä ei osoittautunut mahdolliseksi maan toisessa maailmansodassa kärsimien tuhojen takia. Lebensborn-klinikoiden lapset joutuivat lastenkoteihin tai suljettiin mielisairaaloihin. He joutuivat usein fyysisen ja seksuaalisen väkivallan kohteiksi.


title: Krigsbarn

text: Vielä pitkään sodan jälkeenkin monilla sotalapsilla on ollut ongelmia identiteettinsä kanssa ja he kokevat olevansa Norjalaisen yhteiskunnan ulkopuolella. Osa on ryhtynyt korvausten saamiseksi oikeustoimiin valtiota vastaan. Vuonna 2002 Norjan valtio maksoi Lebensborn-klinikoilla syntyneille korvauksia, joista suurimmat olivat 200 000 kruunua tai noin 24 000 euroa henkilöä kohden. Korvaussummat riippuivat siitä minkälaista syrjintää nämä olivat kokeneet. Norjan tuolloinen pääministeri pyysi uutena vuotena 2003 anteeksi sotalasten kohtelua.


title: Hossein Shahabi

text: Hossein Shahabi (حسین شهابی, s. 20. kesäkuuta 1967 Tabriz, Iran) on iranilainen elokuvaohjaaja, käsikirjoittaja ja elokuvatuottaja.


title: Norjan Polaari-instituutti

text: Norjan Polaari-instituutti ( eli NPI) on Norjan napa-alueita koskevan kansainvälisen yhteistyön, tutkimuksen ja ympäristöhallinnon pääkeskus.


title: Norjan Polaari-instituutti

text: Norjan Polaari-instituutti jatkaa Norjan pitkän historian omaavaa napa-alueiden tutkimusta. Monacon ruhtinas Albert I rahoitti ensimmäisen Huippuvuorten kartoituksen vuonna 1906 ja sitä seuranneet kenttätutkimusretket järjesti Adolph Hoelin vuonna 1928 perustama "Svalbard-oglshavsundersøkelser". Vuonna 1948 järjestön vastuulle annettiin myös Norjan Antarktiksen alueiden kartoitus ja paikannimet.


title: Norjan Polaari-instituutti

text: Norjan Polaari-instituutin pääkeskus sijaitsee Pohjois-Norjan Tromssan kaupungissa Framsenteretissä. Framsentreretin keskuksessa toimii 20 instituutiota ja yli 500 tutkijaa. Keskus ja sen alaiset instituutiot toimivat Norjan ympäristöministeriön alaisuudessa. Instituutti neuvoo Norjan valtiota koskien sen toimintaa Huippuvuorilla, Jan Mayenilla ja Antarktiksen alueilla. Instituutti tuottaa topografista ja geografista kartoitusta, sekä tukee logistisesti napa-alueiden tutkimusta. Polaari-instituutti vastaa muun muassa "Lance"-tutkimusaluksesta, Longyearbyenin tutkimuskeskuksesta Huippuvuorilla, Sverdrupin- ja Zeppelin-keskuksista Ny-Ålesundissa, sekä Tor- ja Troll-keskuksista Kuningatar Maudin maalla Antarktiksella.


title: Norjan koripallomaajoukkue

text: Norjan koripallomaajoukkue edustaa Norjaa koripallon kansainvälisissä turnauksissa.


title: Norjan koripallomaajoukkue

text: Norja pelasi ensimmäisen maaottelunsa vuonna 1966 Islantia vastaan. FIBA:an maa liittyi kahta vuotta myöhemmin.


title: Norjan koripallomaajoukkue

text: Norja on Valko-Venäjän ja Slovakian jälkeen Euroopan kolmanneksi väkirikkain valtio, joka ei ole koskaan selvinnyt koripallon arvokisojen lopputurnaukseen.


title: Norjan käsipallomaajoukkue

text: Norjan käsipallomaajoukkue edustaa Norjaa miesten kansainvälisissä käsipallo-otteluissa. Joukkuetta hallinnoi Norjan käsipalloliitto.


title: Norjan käsipallomaajoukkue

text: Maailmanmestaruuskilpailuissa Norja on selviytynyt lopputurnaukseen 15 kertaa ja EM-kilpailuissa kahdeksan kertaa. MM-kilpailuissa joukkue on saavuttanut hopeaa vuosina 2017 ja 2019 ja EM-kilpailuissa sijoittunut parhaimmillaan neljänneksi vuonna 2016.


title: Norjan käsipallomaajoukkue

text: Norjan naisten käsipallomaajoukkue on yksi lajin menestyneimmistä.


title: Juhani Tarna

text: Juhani Tarna (s. 1937 Kankaanpää) on suomalainen taidemaalari, jota pidetään yhtenä suomalaisen abstraktin taiteen uranuurtajista. Hän on myös toinen Kankaanpään taidekoulun perustajista.


title: Juhani Tarna

text: Tarna opiskeli Taideteollisessa keskuskoulussa ja Vapaassa taidekoulussa 1956–1960 ja sen jälkeen Pariisin Académie de la Grande Chaumièressa vuonna 1964. Hän oli aikaisemmin vieraillut kaupungissa jo vuosina 1958 ja 1960, tutustuen Denise Renén galleriassa Victor Vasarelyn kineettisiin maalauksiin. Tarnan opettajina Vapaassa taidekoulussa olivat muun muassa Unto Pusa ja Sam Vanni sekä opiskelutovereina Tor Arne, Erkki Hienonen, Kauko Hämäläinen ja Seppo Kärkkäinen. Vielä 1950-luvun puolivälissä Tarna oli kiinnostunut populaarikulttuurista ja sarjakuvasta, mutta siirtyi taideopinnot aloitettuaan konstruktivismiin. 1960-luvun alussa Tarnan ja Kauko Räikkeen ympärille muodostui niin sanottu "Kankaanpään kolonia", joka ammensi vaikutteitaan kubismista ja konkretismista. Ensimmäisen yksityisnäyttelynsä hän piti 1962 Helsingissä taidegalleria Pinxissä. Vuonna 1965 Tarna ja Räike perustivat Kankaanpään taidekoulun, jonka johtajana hän toimi vuodet 1973–1980.


title: Juhani Tarna

text: Tarnan merkittäviin töihin lukeutuu muun muassa Porin teknillisen oppilaitoksen aulaan 1966 tehty seinämaalaus "Savuja", joka on yksi harvoista täysin abstrakteista julkisista taideteoksista Suomessa. Vuonna 1956 hän aloitti piirtämään kunnianhimoista suurkaupunkiin sijoittuvaa sarjakuvaa "Metropolis", jota ei kuitenkaan milloinkaan julkaistu. Säilyneistä piirroksista koottiin vuonna 2013 Porin taidemuseon ja Kankaanpään kaupunginmuseon yhdessä toteuttama näyttely. Piirroksia on esillä myös Kankaanpään Galleriassa toukokuussa 2015.


title: Natassia Malthe

text: Linn Natassia Malthe (s. 19. tammikuuta 1974 Oslo, Norja) on norjalainen näyttelijä ja malli.


title: Natassia Malthe

text: Malesialaiset sukujuuret äitinsä puolelta omaava Malthe opiskeli nuorempana balettia, josta hän siirtyi ensin teatterimusikaaleihin ja tämän jälkeen televisio- sekä elokuvarooleihin.


title: Natassia Malthe

text: Malthe on näytellyt useissa Uwe Bollin ohjaamissa elokuvissa.


title: Kaaron Roima

text: Kaaron Roima (lyh. KaaRo) on vuonna 1979 perustettu raumalainen urheiluseura, joka tunnetaan erityisesti naisten koripallotoiminnastaan. Koripallon lisäksi seuralla on toimintaa yleisurheilussa, lentopallossa ja salibandyssä, ja sillä on yhteensä noin 500 jäsentä.


title: Kaaron Roima

text: KaaRon menestyksekkäin ajanjakso koripallossa ajoittuu 2000-luvun ensimmäisen vuosikymmenen puoliväliin, jolloin seuran A-tytöt voittivat yllättäen ikäluokkansa SM-pronssia. Samana keväänä seura nousi junioripelaajillaan naisten I-divisioonaan, ja seuraavalla kaudella 2004–2005 KaaRolle myönnettiin paikka naisten SM-sarjaan. Seura ei kuitenkaan ottanut paikkaa vastaan taloudellisten resurssien puutteessa. Kyseisen sukupolven KaaRo-kasvateista Lotta Aaltonen ja Tiia Huuhka jatkoivat pelaajauriaan muissa joukkueissa menestyksekkäästi.


title: Sale (täsmennyssivu)

text: Sale tai Salé voi tarkoittaa ainakin seuraavia:


title: Kon-Tiki (elokuva)

text: Kon-Tiki on historiallinen draamaelokuva vuodelta 2012. Sen ovat ohjanneet Joachim Rønning sekä Espen Sandberg, ja käsikirjoittanut Petter Skavlan.


title: Kon-Tiki (elokuva)

text: Elokuva pohjautuu tutkimusmatkailija Thor Heyerdahlin vuonna 1947 tekemään tutkimusmatkaan, sekä hänen siitä kirjoittamaansa kirjaan. "Kon-Tiki" oli Heyerdahlin aluksen nimi.


title: Kon-Tiki (elokuva)

text: Elokuva on kansainvälinen yhteistuotanto Norjan, Tanskan, Saksan, Ruotsin sekä Yhdistyneen kuningaskunnan välillä, ja se kuvattiin pääasiassa Maltalla. Elokuvasta kuvattiin poikkeuksellisesti kaksi versiota; alkuperäinen norjankielinen sekä englanninkielinen kansainväliselle yleisölle.


title: Kon-Tiki (elokuva)

text: "Kon-Tiki" oli ehdolla parhaan vieraskielisen elokuvan kategoriassa sekä Oscar-gaalassa että myös Golden Globe -gaalassa, ensimmäisenä norjalaisena elokuvana kautta aikojen. Oscar-ehdokkuus oli maan elokuvien viides.


title: Kon-Tiki (elokuva)

text: Heyerdahlin retkestä oli tehty aiemmin vuonna 1950 dokumenttielokuva, joka voitti parhaan dokumenttielokuvan Oscarin.


title: Vaalikauden 2015–2019 eduskunta

text: Vaalikauden 2015–2019 eduskunta valittiin vuoden 2015 eduskuntavaaleissa.


title: Vaalikauden 2015–2019 eduskunta

text: 19. huhtikuuta 2015 pidettyjen eduskuntavaalien jälkeen suurimman puolueen Keskustan puheenjohtaja Juha Sipilä aloitti epäviralliset hallitustunnustelut vaaleja seuraavalla viikolla. 28. huhtikuuta eduskuntaryhmät nimesivät Sipilän virallisesti hallitustunnustelijaksi. 7. toukokuuta Sipilä ilmoitti, että hallitusneuvottelut aloitetaan Keskustan, Perussuomalaisten ja Kokoomuksen kanssa. Yhteensä puolueilla on 124 kansanedustajaa 200:sta.


title: Vaalikauden 2015–2019 eduskunta

text: Hallitusneuvottelut aloitettiin 8. toukokuuta valtioneuvoston tiloissa Smolnassa. Tavoitteena oli muodostaa hallitus toukokuun aikana.


title: Vaalikauden 2015–2019 eduskunta

text: Perjantaina 8. toukokuuta hallitusohjelman taloudelliseksi perusteeksi sovittiin valtiovarainministeriön virkamiesten ennuste. Sen mukaan Suomen odotettavissa oleva lähivuosien talouskasvu on noin 1 prosentin luokkaa. Velkasuhteen kasvun lopettamiseksi julkista talouden meno–tulo-tasapainoa tulee parantaa 6 miljardia euroa vuoteen 2019 mennessä. Leikkauksista 4 miljardia tulisi valtiontalouteen ja 2 kuntatalouteen. Valtiontalouden leikkaukset tulee tehdä lähinnä menoja leikkaamalla, koska työllisyyssyistä kokonaisverotusta ei voi lisätä. Kuntataloudessa osa leikkauksista voidaan hoitaa vähentämällä kuntien velvoitteita. Tavoitteena myös kuntien osalta on, että kunnallisverotusta ei tarvitsisi nostaa. Neuvotteluissa sovittiin, että kokonaisveroastetta ei nosteta. Viikonloppuna puolueet toimivat lähinnä keskenään muiden muassa valiten edustajiaan työryhmiin.


title: Vaalikauden 2015–2019 eduskunta

text: Maanantaina 11.5. neuvottelut jatkuivat maahanmuutto-, EU- sekä ulko- ja turvallisuuspolitiikka-työryhmissä. Lisäksi yhteiskunnan kokonaiskuvaa ja visiota käsitteli strategiatyöryhmä, jonka perusteella muotoiltiin visio.


title: Vaalikauden 2015–2019 eduskunta

text: Tiistaina 12.5. samat 4 työryhmää jatkoivat neuvotteluja.


title: Vaalikauden 2015–2019 eduskunta

text: Keskiviikkona 13.5. julkistettiin neuvoteltu visio Suomelle vuodelle 2025 ja sen pohjalta viisi strategista tavoitetta vuosille 2015–2025. Näiden pohjalta neuvoteltiin vuosille 2015–2019 hallituskauden strategiset painopisteet ja myöhemmin näihin kuhunkin liittyvät kärkihankkeet. Strategiset painopisteet ja työryhmät ovat hyvinvointi, työ ja työllisyys, koulutus ja osaaminen, biotalous, toimintatavat, johtaminen, digitalisaatio, normien purku ja kokeilut. Näiden lisäksi työryhmät ovat aiheista kestävä julkinen talous ja sen alatyöryhmä: verotus, sisäinen turvallisuus sekä rakenneuudistukset (sote, valtion- ja aluehallinto, kuntien tehtävät). Maahanmuutto-, EU- sekä ulko- ja turvallisuuspolitiikka-työryhmien tulokset julkistettiin.


title: Vaalikauden 2015–2019 eduskunta

text: Eduskuntavaalikauden hallitukseksi valittiin eduskunnan äänestyksessä Juha Sipilän enemmistöhallitus, johon kuului keskusta, kokoomus ja perussuomalaiset. Perussuomalaisten hajotessa sininen tulevaisuus jatkoi hallituksessa joka pysyi yhä enemmistöhallituksena, mutta kapeamman enemmistön turvin.


title: Jaish al-Fatah

text: Jaish al-Fatah on maaliskuussa 2015 perustettu Syyrian hallitusta vastaan taistelevien ryhmittymien liittouma. Siihen kuuluvat muun muassa islamistijärjestöt kuten al-Nusran rintama ja Ahrar al-Sham, sekä muita maltillisempia järjestöjä.